Pangwa: Bible for Matthew

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.



TOC \o "1-2" \h \z \uRight-click to update field (doing so will insert table of contents).

Page left intentionally blank

## Matthew

Chapter 1

1sha lukholo lwa Yesu umwana va Daudi, umwa va Ibrahimu,2avele baba va Isaka, nu Isaka baba va Yakobo, nu Yakobo baba va Yuda na valongove va mwene.3avele baba va Peresi nu Sera khwa Tamari, Peresi baba va Hezroni, nu Hezeroni baba va Ramu.4Ramu avele baba va Aminadamu, Aminadamu baba va Nashoni, nu Nashoni baba va Salimoni.5Salimoni avele baba va Boazi khwa Rahabu, Boazi baba va Obedi khwa Luth, Obedi baba va Yese,6avele baba va mutwa Daudi. Daudi avele baba va Sulemani khwa mdala va Uria.7avele baba va Rehoboamu, uRehoboamu baba va Abiya, Abiya baba va Asa.8Asa avele baba va Yehoshafati, Yehoshafati baba va Yoramu, nu Yoramu baba va Uzia.9avele baba va Yothamu, Yothamu baba va Ahazi, Ahazi baba va Hezekia.10avele baba va Manase, Manase baba va Amoni nu Amoni baba va Yosia.11avele baba va Yekonia na va kaka va mwene wakati vatekulilwe ukhubita khuBabeli.12avele atekulilwe ukhubita khubabeli, uYekonia avele baba va Shatieli, Shaieli avele kukhu va Zerubabeli.13avele baba va Abiudi, Abiudi baba va Eliakimu, nu Eliakimu baba va Azori.14avele baba va Zadoki, Zadoki baba va Akimu, nu uAkimu baba va Eliudi.15avele baba va Elieza, uElieza baba va Matani nu Matani baba va Yakobo.16Yakobo avele baba va Yusufu mkosi va Mariamu, ambaye kwa mwene asaliwe uYesu, yekhemelwa Klisto.17fyondi ukhuma kwa Iblahimu mbagha khwa Daudi fyavele fisasi kumi ni vitayi, na tangiya mbingha pa Klisto visasi kumi nivitayi.18khwa Yesu kwavele khwa namna iyi. Mamaa yakhe, uMariamu achumbiliwenu Yusufu lakhini kabla sina vakutama, avonikhe me ana mimba khwa vuwezo wa umbepo umwimikhe.19va mwene uYusufu, avele munu umunya haki hakutaka ukhumuyeyevusapa vanu. Alamwe ukhwimya uvuchumba wakhe nu mwene khwa siri.20avele ifikhilila ukhwuamambo aka, umalaika va mutwa amuhumye mundoto, akhavaichova, ''uYusufu mwana va Daudi, usiyokhuyokopa ukhumtola uMariamu ngita mdalavo khwa sababu imimba ye alinayo ya kwa vuweza wa umbepo umwimikhe.21umwana va khikosi ni ilitawa ya ukhamkhemela Yesu khwa mana acha akhavaokola avanu vakhe ni sambi chavo.22aka kahumye ukhutimisa khila sheshachovilwe nu mutwa khwa njila ya mvilwi, akhavachova,23ubikira achaikhamula imimba nu khubaba umwana mu khukosi na achavakhamkhomela ilitawa lya mwene Imanueli'' -- mana yakhe, ''uNguluvi pamwina nu wewe.''24alamwikhe ukhuma mu tulo nu khufanya ngita umalayika va mutwa she amlamulye nukhumlo kama mdalave.25ewe siakonili nave mbakha pe ifungwe umwana mu khikosi nu khuknukhemela ilitawa lya mwene Yesu.

Chapter 2

1ya Yesu ukhusaliwa mu Bethelehem ya Uyahudi mu sikhu cha mutwa uHerode, vanu vasomi ukhuhuma khumashariki ya khutali wafikhe khu Yerusalemu vakachova,2khwina umwene ye asaliwe umutwa va Vayahudi? Twayiwene inondwi yakhe khumashariki nu wewe twichile khumwimikha."3uMutwa uHerode peapulikhe aka ahusikhe ni Yerusalemu yondi pamwinga nu mwene.4Herode akhavakhusanya avakhomi va makuhani vondi na vaandishi vavanu, nu mwene akhavavucha, "Klisto achaisaliwa khwina?"5Vakhamchovela, "Mu Bethelehemu ya vuyahudi khwa khuva eledee ndivyo sheyayandikhiwe nu mvilisi,6Nave Bethelehemu, mu inyi ya Yuda, siyomdebe miongoni mwa fiongosi va Yuda, khwa khuva ukhuma khwakho achaiyichaumtavala ye achaidima vanu vangu Israeli.''7Herode avakhemelye avasomi vala kwa sili nu khuvavucha kukhavele musikha kani hasa inondwi pe yikhavonikhe.8khu Bethelehemu, akhava ichova, "Mbitake khwa wangalichi mkhamtemle umwana yeasaliwe. Pe ya mkhamuvona, mundiletelake ihabaari nekhe nunene ndiwese ukhwicha nu khumikha.''9yakhuva vampulikhe umutwa, nu khumikha vayendelye ni safali yavo, ni nondwi yila yevayiwene khumashariki yavalongwe mbakha pe yayimile pashanya pe asaliwe avelepwe.10Umusikha pe vayiwene inondwi, vikhelye khwa fulaha ngomi necho.11munyumba nu khumuvonaumwana ye asalime nu Mariamu mama yakhe. Vamsujudie nu khumwabudu. Vafungwe i hasina chavo nukhumhechekhecha isawadi cha sahabu, uvufumba ni manemane.12avaonyile mu ndoto vasiyokhukomokha khwa Herode, hivyo vahekile ukhukomokha khu inyi yavo khwa njila yingi.13Baada ya khuva mevahekile, umalayika va Mutwa amuhumye uYusufu mu ndoto nu khuchova "Uwime umtekule umwana nu mama yakhe mnyilile khu Misri. Msikalake khukhwe mbakha yandikha vachovela, khwa khuva uHerode achaakhanitemla umwana nekhe amvulake.14yiyo uYusufu alamwikhe nu khumtekula umwana nu mama yakhe nu khunyitila khu Misri.15khukhwe mbakha uHerode pe afwe. Iyi yatimisiche khila sha chovile uMutwa ukhutila umvilisi, "'Ukhuhuma khuMisri ndimkhemelye umwana vangu.''16Pe aweneadhihakiwe na vasomi, adadile necho. Alakiche ukhubudwa khwa vana vondi avakhikivi yevavelekhu Bethelehemu na vondi mulienee lila yevavele ni myakha kivili nu khukomokha pasi ukhulingana nu musikha kwe avele asibise ukhuhuma khwa vanu avasomi vala.17Apopelyatimye ilicho lyelyachovilove kwa khinywa sha mvilisi u Yeremia,18''Isavuti yapulikhikhe Ramah, ikhivembo na amaomboleso makomi, uRaheli wembela avana va mwene naabelileukhubembeleswa khwa sababu si khevali tena.''19pe afwe, uloleavamalayika va Mutwa vamhumye uYusufu mu ndoto khu Misri nu khuchova,20umtole umwana nu mama yakhe mubite mu inyi, Israeli khwa mana yevatemlaka uvumi wa mwana vafwele.''21akhamtola umwana pamonga nu mama yakhe, nu khwilha mu inyi ya Israeli.22pevapulikhe khuva uArikelau avele itawala iYuda pa sehemu ya baba yakhe uHerode, ayokwipe ukhubita ukhwe. Baada ya Nguluvi ukhumkoa kwa Galilaya23ahale khuishi mu mji kwe kwa khemelwaka Nazareti. Ili lyatimisiche khila sheshachovilwe khwa njila iya mvilisi, ukhutya achaikhemelwa Mnazareti

Chapter 3
1Mu sikhu chila uYohana Mbatizaji awichile munyikha icha Yuda akhavaihubili akhatikila,2"Tubuni khwa mana uvutwa wa khushanya vuli kalibu."3Khwa mana uyu ndyo yeachovilwe nu Mvilisi uIsaya akhatikila; 'savuti ya munu ye ikemela ukhuma khu jangwa; 'mvikhake tayali injila ya Mutwa, mnyosake amapito kakhe."'4Sasa uYohana afwalile amakala ka ngamia nu mkhandala kwa ngosi mungudi ya mwene. Shakulya shakhe shavele inzige nu vukhi ya mu msitu.5Yikhava Yelusalemu, Yuda yondi nilieneo lyondi lyelisungukha umukhoka kwa Yordani vakhahela khwakhe.6Vavele vibatiswa numwene mu mumkhoha kwa Yordani khuno vitubu isambi chavo.7Lakhini pe avawene volofu va Mafalisayo na Masadukayo viyicha khwa mwene khubatiswa, akhavachovela, "Unye va usao kwa mayokha akanya sumu ye nani yeavaaonyile ukhuyichila ilikoka lyelyiyicha?8Mhokilake amatunda kekipasa itoba.9Na msiyokhufilila nu khuchovana miongoni mwenyo, 'Tulinave uIbrahimu ngita baba vetu.' Khwa khuva ndikhavachovela uNguluvi iwesa ukhumuwinulila uIblahimu avana hata ukhuma mu makanga aka.10Tayali ilivakosokha meyivikhilwe mumulela kwa libikhi. Khwahiyo khila libhiki lyesilihokola amatunda amanofu ling'enywa nu khutakwa mu mwoto.11Ndikhavabatisa khwa makasi khwajili ya toba. Lakhini umwene ye iyicha baada yangu avele mkomi khunkho unene nane sinditakhiwa hata ukhupinda ifilato fya mwene. Umwene achaakhavabatisa khwa Umbepo Mwimikhe nu khwa mwoto.12Nilipetelo lyakhe lilimumavokho kakhe khusafisa kabisa uvuwanda wakhe nu khukhusanya ingana yakhe mukhisanji. Lakhini achainyanya amabapi khwa mwoto kwesikwichima.13Kisha uYesu akicha ukhuhuma khu Galilaya mbakha kihunkoka kwa Yoldani khubatiswa nu Yohani.14Lakhini Yohani alondaga ukhumbecha akhatikila, ''Unene ndilonda ukhubatiswa nu veve, nave wiyicha khwangu?"15UYesu akhajibula akhatikila, "Uluhusu yive ewe isaichi, khwa khuva ndyo sheyikhatubiti ukhutimisa ihaki yondi." Kisha uYohani akhamuluhusu.16Baada ya khubatiswa Yesu akhahuma mumakasi nu khulola" imbingu chikhafungukha khwamwene. Ndikhamuvona Umbepo va uNguluvi iwikha khwa mfano kwa njiva nu khutulila pashanya pakhe.17Ndikhavona, isavuli yahumile khushanya yikhatikila, "Uyu ndyo mwanavangu mkhelwa. Yendikhelwa necho nave.

Chapter 4
1Kisha uYesu aongosichwe nu Mbepo mbakha khu jangwa nekhe ajalibiwe nu setani(ibilisi).2Pe avele afungile sikhu alobaini ikhilu nu munyi akhaapata injala.3Umjalibu akhicha nu khumchovela, "Kama uveve uli Mwana va Nguluvi, amule amakanga aka kave mikhate."4Lakhini Yesu akhajibu nukhumchovela, "Yiyandikhilwe, 'Munu siachaiishi khwa mkhate kwene, bali khwa khila licho lyelihuma mukhinywa sha Nguluvi."'5Kisha uibilisi akhamsindikha mu miiji umwimikhe nu khumuvikha sehemu ya pashanya necho palijengo lya hekalu,6nu khumchovela, "kama uveve uli mwana va Nguluvi, wiloche pasi, khwa mana yeyandikhilwe, 'Achavamulu avamayika vakhe viche vakhudakhe,' na, 'achavakhakhuwimya khwa mavokho kavo, nekhe usiyokhukhukungudukha ili kulu lyakho mlikanga."7Yesu akhamchovela, "Tena yiyandikhilwe, usiyokhumjalibu Mutwa uNguluvi vakho."8Kisha ibilisi akhamtekula nukhumsindikha sehemu ya pashanya necho akhamvonesa imiliki chondi cha painyi ni fahali ya icho chondi.9Akhamchovela, "Ya ndikhakhupela ifinu vyondi ifi ndi undiwinamile nu khuniwimikha.10Kisha Yesu akhamchovela, "Heke apa uhelelake ukhwe, setani! Khwa mana yiyandikhilwe yikhakhubidi ukhumwimikha uMutwa uNguluvi vako, nukhumtumikhila umwene mwene."'11Kisha uibilisi akhamlekha, na tukhavona avamalayika vakhayicha khumtumikhila.12Basi uYesu pe apulikhe khwa Yohana akhamulilive ahekile mbakha khuGalilaya.13Achekile khuNazaleti aahele nu khuishi Kalperanaumu, yeyivele mulubali ni Bahari ya Galilaya mumibakha ya majimbo ka Zabuloni nu Naftali.14Iyi yahumye ukhutimisa khila sheshachovilwe nu mvilisi uIsaya,15"Mu muij kwa Zabuloni nu kwa Naftali, ukhuelekela khu Bahali, mwambo ya Yoldani, Galilaya ya mataifa!16Vanu yevatamile mugisa vakuwene umwanga umkomi, va vala yevakhavele vatamile mu sehemu numuwili kwa mayiti, pashanya pavo umwanga kuvamulishe."17Tangiya umusikha ukive uYesu avangile ukhubili nukhutikila, "Tubuni, khwa mana uvutwa wa khushanya vukalibye.18Pe aavele ikenda mulubali mwa Bahali ya Galilaya aavawene avalongo vavili, Simoni ye akemelwaka Petro, nu Andlea kaka yakhe viteka inyafu mu bahali khwa khuva vaveli valovaji va somba.19Yesu akhavachevela, ''Mwiche mndifwake, achandikhavafanya khuva valovaji va vanu."20Bakhala vakhachilekha inyafu na nu khamufwata.21Nu Yesu pe aveele ibita ukhuma pala avaawene avalongo vavili avangi, Yakobo umwana va Zebedayo, nu Yohana kaka yakhe. Vaavele mumtumbwi pamonga nu baba vavo vaavele vihono inyafu chava. Akhavakhemela,22na bakho vakhakulekha umutumbwi nu baba vao vakhamfwata.23Yesu ahele kalibia Galilaya tondi akhavaavulicha mu Masinagogi kava, akhahubili injili ya vutwa nukhuponya khila aina ya matamu miongoni mwa vanu.24Ihabali chake chaenye isilia yondi, na vanu vakhamletela khwa mwene vala vondi yevaavele vilwala vavele nu vutamu mbalimbali na maumifu, yevavele na mapepo, na vanya machilisi na yevapolie. Yesu avaponyiche.25Lilundwa likomi lya vanu lyamfwatile ukhuhuma khu Galilaya nu khu Dekapoli nu khu Yelusalemu nu khu vuyahudi nu khuhuma khu mwambo ya Yordani.

Chapter 5

1Yeesu peavele akhavuvona uvumati, akhaheka nukhwelekela khukhidunda. Peavele atamile Pasi, avanusule vamwene vakhicha khwamuene.2Akhafunula ikhinywa shamwene nukhuvavulicha, akhatikila.3Kiba yevavele masikhini va numbula maana uvutwa wa khushanya vuvele wavene.4Kiba yevavele ni husuni, maana achavifalijiwa.5Kiba avanya vupole, maana achavilisi iinyi .6Kiba avanya njala ni kiu ya haki, maana avo achavishibishwa.7kiba avanya lupyano maana avo achavipata ulupyana.8Kiba anyana numbula noti maana yavakhamvona uNguluvi.9Kiba avapatanishi, maana avo achavikhemelwa vana va Nguluvi.10Kiba vala yevipumukha khwaajili ya haki, maana uvutwa wa khushanya vuvele wavene.11Kiba unyenye ambavo avanu achavakhavalika nukhuvapumusa, au ukhuchova khila aina ya vubaya zidi yenyo khwa vudesi khwaajili yangu.12Mwikhelake nukhushangilila, maana isawabu yenyo yevile ngomi khusahanya. Khwa khuva ndyo vanu shevavatesiche avavilisi yevaishiche kabla yenyo.13Unyenye muvele munyo kwa inyi. Lakhini kama munyo yiyachiche minokele kyakhe, achayimusa vuli ukhufanyikha, munyo halisi khangi? kamwe siyiwesa ukhuva nofi khwa khinu khingi shoshoha khangi, isipokhuwa ukhutochwa khwivala nukhudadikhilwa na makulu ka vanu.14Naanye muvele mwangu kwa inyi. Khivuta shekhichengilwe pashanya pa khiduda sikhifiyikha.15Wala avanu siviwasa itaa nukhuvikha pa khikhapu pasi, bali mu khinala naye yikhavamulikhila voha yevavele munyumba mukati.16Mulekhe umwanga kwenyo kumulikhe mbele cha vanu khwa namna ambayo khutya, vakavone amatendo kenyo amanofi nukhumuvalacha uBaba venyo yeavele khushanya.17Mutana ukhufikhilila ndiyichile khuyananga sheliya wala avavilisi. Sindiyichiwa khuuyananga lakhini khutimisa.18Salwesi ndikhavachovela khutya mbakha khushanya ni inyi choha chilute sikhiveyile iyodi yimonga wala nukta yimonga ya sheliya yeacha yiheshwa mu sheliya hadi apokhila khinu peachakhiva khimalile ukhutimiswa.19Ewe yeyoha yeiyananga ramuli ndebe monga ya amuli ichi nu khuvavulicha avangi ukhufinya ewe acha ikhemelwa mdebe mu vutwa wa khushanya. Lakhini yeyoha yeakhachi khamula nu khuchuvulicha achaikhemelwa mkhomi mu vutwa wa khushanya.20Khwa maana ndikhovachovela ihaki yenyo pesiyisidyi ihaki ya Vaandishi na Vafalisayo, khwa fyefyoha fila fiachamwiyingila mu vutwa wa khushanya.21Mpulikhe yaachovilwe hatali khuva, "utane" 'ukhuvulaka na yeyoha yeivulaka avele mu hatali ya hukhumu.'22Lakhini ndikhavachovela yeakhamdadile umlongove yaiva mu hatali ya hukhumu. Na yeyoha yeakhamchovela umlongove khuva, 'Uveve ndyo munu yesiwifaa!' yaiva mu hatali ya balasa. Na yeyoha yeichova, 'Uveve mjinga!' yaiva muhatali ya mwoto kwa khu jehanamu.23Ewe kama wiheha uvusembe wa masabahu khuno wikhumbukha khwa umlongovo analijambo lyolyoha khwakho,24vulekhe uvusembe mbele cha masabahu khwa ukhamule injila yakho ukhapatane khwanja nu mlongo vakho. Na kisha mwiche uheche uvusembe wakhe.25Patane nu mtakha vakhoshangasi, ya uvele pamonga nave mu njila ukhuelekela khu mahakama, finginefyo kuutakha vakho nuesa ukhukhulekha mumavokho ka mhiichi, nu hakimu akhulekhe mumavokho ka asikali, nave witochwa mu gelesa.26Fuwake ndikhavachovela, kamwe siacha wivikhwa hulu hadi ulipe isendi ya mwisho ya hela yewidayiwa.27Mpulikhe yuhovilwe khuva utane, 'Ukhuzini.'28Lakhini ndikhavachovela yeyoha yeakhamlola umdala khwa khumlonda amalile ukhuzini nave mu numbula ya mwene.29Kama iliho lyakho lya khulyando likhakhusababisikhicha ukhukungudukha, kekhe ukhalitake khutali nave. Khwa khuva kiba ikhiungo khimonga mu muvili kwakho khiyanangikhe khulikho umuvili khwoha ukhutochwa khu jehanamu.30Na kama ilivokho lyakho lya khulyando. Ikhakhusababisikhicha ukhukudukha, uling'enye kisha ukhalitake khutali nave. Maana yivele nafuu khiungo khimonga mu muvili kwakho khiyanangikhe khulikho umuvili khwoha ukhutochwa khu jehanamu.31Yichovilwe khangi, yeyoha yeakhadaka umudala, na ampele ihati ya talaka.'32Lakhini unene ndikhavachovela yeyoha yeakha mlekha umudala va mwene, isipokhuva khwasababu ya zinaa, akhamfanya khuva mzinzi. Na yeyoha yeakhamukeka baada ya khupewa italaka ifanya uvusinzi.33Khangi mpulikhe yichovilwe khwa vala va khatali, 'Mlitane ukhulapa khwa vudesi, bali musindikhake ifilapa fyenyo khwa Mutwa.'34Lakhini ndikhavachovela mutane ukhulapa hata khidogo ama khwa khushanya, khwa sababu ndyo enzi ya Nguluvi;35wala khwa inyi, maana ndyo sehemu ya khuvikha ikhideko sha khudadikhila injayo cha mwene, ana khwa Yelusalemu, maana khivele khivuta sha vutwa uvuvaha.36Wala utane ukhulapa khwa mutwe khwakho, maana siwiwesa ukhufanya ulunjwili lumonga khuva luvalafu au lutitu.37Bali amacho kenyo kavechake, 'Ena, ena, Kaave, kaave.' Khwa khuva kekizidi ako kihuma khwa muvivi yula.38Mupulikhe yichovilwe khuva, 'Likho khwa likho, ni lino khwa lino.'39Lakhini unene ndikhavachovela, Mutane ukhushindana nu munu umuvivi; lakhini umunu angakhutova uluchechelwa khulyando mkevusikhiche nu lungi.40Na kama yeyoha ilonda ukhuhelela na vee khumahakama akhakhunyaka ikanzu yakho, mlekhele nilijoho lyakho.41Na yeyoha yeakhakhulasimisa ukhuhelela nave maili yimonga helele nave maili chivili.42Khwa yeyoha yeakhakhunyilikha mpelake, na utane ukhumuyepukha yeyoha yeillonda ukhukhukhopa.43Mpulikhe yichoveilwe, 'Umukhele ujilani vakho, na umdadile umukhava vakho.'44Lakhini ndikhavachovela, muvakhelake avakhava vanyo, muwavombelake yevakhavausi,45Nekhe ukhutya muve vana va baba venyo yeavele khushanya. Khwa khuva ifanya ilichuva livang'alite avabaya na vanofi na akhavatonyela indonya avavivi na vanofi.46Kama mungavakhela yevakhavakhela unyenye mwipata wawabu kani? Khwani avatosa ushulu sivikhita ewe?47Na kama mungavahungila avalongo venyo tu mwipata khini saidi ya vangi? Je!, vanu va mataifa sivifanya ewe?48Khwa hiyo yikhabidi khuva vakamilifu, ngita uBaba venyo va khushanya sheavele mkamilifu.

Chapter 6

1Zingatilaka ukhulekha ukhutendo matendomatendo ka haki mbele cha vanu nekhe ukhwivonesa, ndesiewe siachawipata isawabu ukhuhuma khwa Baba yeavele khushanya.2Ewe basi utane ukhutova ilimalama nu khwisifu vemwene kama avanafiki shevifanya mu sinagogi nu mumitaa nekhe ukhutya avanu vavasifu. Salwesi ndikhavachovela, vamalile ukhuyanukhila isawabu yavo.3Lakhini uveve yawihecha, ilibokho lyakho ilyangiki litane ukhumanya shevifanya ni livokho lya khulyando,4nekhe ukhutya isawadi yakho yihecheswe khwa silli. Apo uBaba vakho yeilola musili yaakhakhupela isawabu yakho.5Na peyawinyilikha utanake, ukhuva ngita vanafiki, khwa khuva vikhela ukhuyima nukhunyilikha mu masinagogi nu mu kona cha mitaa, nekhe ukhutya avanu vavalole. Salwesi ndikhavachovela, vamalile ukhuyanukhila isawabu yavo.6Lakhini uveve yawinyilika yingilake mushumba. Dindake umulyango, na unyilikhe khwa Baba vakho yeavele khwa siri. Apo uBaba vakho yeilola mu sili acha akhakhupea isawabu yakho.7Na peyawiva winyilikha utane ukhukomokhela komokhela amacho kesikaveli ni maana kama vamataifa shevifanya khwa khuva vifikhilila kutya achavipulikichwa khwasababu ya macho kavo amolofi vevichova.8Khwa hiyo, utane ukhuva ngita avo, khwa khuva uBaba vakho imanya ilihitaji lyakho hata kabla usinaunyilika khwa mwene.9Ewe basi nyilikhake edeti: Baba vetu yeuvele khushanya, ulivalache ilitawa lyakho.10Uvutwa wakho wiche, amakhelwa kakho kafanyikhe painyi apa ngita khushanya ukhune.11Utupele ilelo umukhate kwetu kwa khila khikono.12Utupyanile ideni chetu, ngita nawe shetukhavapyanila avadeni vetu.13Na utane ukhutuleta mu majalibu, lakhini utuyepuse ukhuhuma khwa muvivi.'14Yingava mukhavapyanila avanu amakhosa kavo, uBaba vakho yeavele khushanya akhavapyanila unyenye.15Lakhini yingava siacha mukhavapyanila amakhosa kavo, wala uBaba venyo siacha akhavapyanila unyenye amakhosa kenyo.16Zaidi ya koha yaufungile utane ukhuvonesa isula ya husuni kama avanafiki shevifanya khwa khuva vikunja isula chavo nekhe ukhutya avanu vavakundule vafungile. Salwesi ndikhakhuchovela, vamalile ukhuyanukhilo isawabu yavo.17Lakhini uveve, yaufungilo bakhake amafuta mumutwe kwakho na ukhalafyake isula yakho.18Ewe siachayikhakhuvonesa mbele cha vanu ukhuva ufungile, lakhini tu achayiva khwa Baba vakho yeavele mu sili. Nu Baba vakho yeilola mu sili achaakhakhupela isawabu yakho.19Utanake ukhutunja iakiba yakho vemwene pa inyi apa, ambapo inondo ni kutu ukhuyananga, ambapo avahichi videnya mikhuhicha.20Badala yakhe, uyitunje iakiba yakho vemwene khushanya ambapo wala nondo wala kutu simesa ukhuyananga, na ambapo avahichi siviwesa ukhudenya nukhuhicha.21Khwa khuva iakiba yakho peyivele, ndyo ni numbula yakho peachayivepwe.22I liko ndyo taa ya muvili. Khwa hiyo, yingava ilikho lyakho lyuumi, umuvili khwoha achakwijaswa umwanga.23Lakhini yingawa ilikho lyakho tivele libofu, umuvili kwakho khwoha umemile ingisi totolo. Khwahiyo, yingava umwanga ambako kuvele mukati mwakho ndyo ng'isi necho, ndo ng'isi ngomi khiasi kani!24Sikhuneyali hata yumonga yeiwesa ukhuvatumikhila avatwa vavili, khwa khuva achaamdadila nyu nukhumukhela nyungi. Au nde siewe achaikhetoula chwa yumonga nukhutumikhila uNguluvi ni mali.25Khwa hiyo ndikhakhuchovela, utane ukhuva ni wasiwasi na maisha kakho khuva acha wilya khini au yaawinywa khini, au ukhuhusu umuvili kwakho yawifwale khini. Je! Amaisha siyo zaidi ya shakulya nu muvili zaidi ya mafwalo?26Ulolake ifideka fyefivele khuanga. Sifiyala na sifivambula nu khukhusanya nukhutunja mu khisanji, lakhini uBaba venyo va khushanya ivaakhalifilisa ifyo. Je unyenye simuvele va samani zaidi khulikho ifyene?27Na yeyani mumiongoni mwenyo khwa khwihangayisa iwesa ukhwiyongesa idhilaa yimonga mu vuumi wa maisha kamwene?28Na shekhini mwiva ni wasiwasi ukhuhusu amafwalo? Fikhilile ukhuhusu amauwa mu mahala, jinsi shekikhula. Sikifanya ikhasi na sikiwesa ukhwifwalicha.29Bado ndikhavachovela, hata uSulemani mu vuvalache wamwene woha siafwalichichwi monga ya aka.30Yingava uNgulubhi akhakafwalicha amasoli mu mahala ambako sikidumukhikono khimonga ni khilavo achakitochwa mu mwoto, je yivele khwa khiasi kani yaakhavafwaliche unyenye, unyenye vanya lufuvo ludebe?31Khwahiyo mutane ukhuva ni wasiwasi nukhutikila, 'Je yatwifwala khini?' au " Je yaatwinywa khini?" Je yaatwifwala khini kwanda kani?"32Khwa khuva avamataifa vilonda amambo aka, nu Baba venyo va khushanya amanyile khuva mwilonda ako.33Lakhini khwanja mulondake uvutwa wa mwene ni haki ya mwene na aka koha yakikabisiwa khwakho.34Khwa hiyo utane ukhuvona wasiwasi khwaajili ya khilavo, khwa khuva khilavo yikhishukhulikhila yene. Khila khikono yitosa ukhuva ni litatiso lyakhe yene.

Chapter 7

1Utane ukhuhukumu, nave usije ukhahukhumiwa. Khwa hukhumu yewihukhumu, nave yawihukhumiwa.2Na khwa khipimo shewipimila nu veve yawipimila khisho isho.3Na shekhini wilola ikhipande sha libihi shekhivele mulikho lya mulongovo, lakhini siumanyili ikhipande sha likoko ambalyo livele mu likho lyakho?4Wiwesa vuli ukhuchova khwa mulongo vakho, ngoja ndikhuhecheche ikhipande sha likoko khivele mukati mu likho lyakho, khuno lyakho?5Mnafiki uveve; khwanja uheche ilikoko lyelivele mu likho lyakho, na ndyo peyawiwesa ukhulola vunofi nu khukhihecha ikhipande sha libhi shekhivele mu likho lya mlongo vakho.6Utane ukhupela amabwa shekhivele khivalache, na utane ukhukatochekhecha amakwehe ihulu mbele chakhe. Finginefyo achavakhafiyananga nukhudadikhila khwa makulu, na khangi yavakhakhukevukhila uveve nu khukhulalula fipandifipandi.7Nyilikhake, nave yawipewa. Londake, nave yawipata.8Tovake ihodi, nu veve yawifunguliwa. Khwa yeyoha yeinyilikha, iyanukhila. Na khwa yeyoha yeilonda, ipata. Nu khwa munu ambaye itova ihodi achaifunguliwa.9Au khuna munu mumiongoni mwenyo ambaye, yingava umwana va mwene akhamunyilikha ikhipande sha mukhate yaakhampela ilikanga?10Au yingava achaakhamunyilikha isombe nu mwene yeakhampela iliyokha?11Khwa hiyo, yingava unyenye yemuvele vaviivi mumanyile ukhuvapela avana venyo isawadi inofi, Je! Khiasi khwa Baba yeavele khushanya yaakhavapela ifinu ifinofu vala yevakha munyilikha umwene?12Khwa sababu iyo, yawilonda ukhufanyiwa sheshoha na vanu avangi, nave yikhakhubidi ukhufanyila ewe deni na vene. Khwa khuva iyo ndyo sheliya na vavilisi.13Muyingilake khwa khulutila iligeli ilyembamba. Khwa khuva iligeti ilipana ni njila ipana yeyilongosa mu vuhalibifu, na khuna vanu volofi yevilutila injila iyo.14Geti lyembamba, Ndyo njila yeyilongolsa mu vuumi na vadebe yeviwesa ukhuyivona.15Mwisalilake na vavilisi va vudesi, yeviyicha vafwalile inguvo ya ng'oolo, lakhini salwesi kavele makheve makhali.17Khwa matunda kavo yamukhavaelewa. Je avanu viwesa ukhuvambula amatunda mumifya, au umtini mu mbeyu ya mubaluti?16Khwa jinsi iyo, khila libihi ili noti libaba amatunda amabaya.18Ilibihi ilinofu siliwesa ukhubaaba amatunda amabaya wala ilibihi ilibaya siliwesa ukhubaaba amatunda amanofi.19Khila libihi lyesilibaba amatunda amanofi yaling'enywa nu khutochwa mu mwoto.20Ewe basi, yaukhavamanya ukhulutila amatunda kavo.21Siyo khila munu yeakhandichovela unene, 'Mutwa, Mutwa,' yaiyingila mu vutwa wa khushanya bali yula mwene yeitenda amakhelwa ka Baba vangu yeavele khushanya.22Vanu vangi yavakhandichovela ikhikono isho, 'Mutwa, Mutwa, sitwahechichi uvuvilisi khwa litawa lyakho sitwahechichi amabepo khwa litawa lyakho, na khwa litawa lyakho lwafanyile amatendo molofi amavaha?'23Apo yandikhavachovela wasi, 'sindavamanyili unyenye muheke khwangu unyenye yemwitenda amavivi!'24Khwa hiyo, khila monga yeipulikha amacho kangu nu khutii yaiwanana nu munu umunya hekima yeachengile myumba ya mwene pa mwamba pashanya.25Ndonya yikhatonya amafuliko kakhicha ni mepe yikhicha nukhuyitova inyumba iyo, lakhini siyawesichi ukhubina pasi, khwa khuva yavele yichengilwe pa mwamba pashanya.26Lakhini khila munu yeipulikha ilicho lyangu na atane ukhutii yaiwananichwa nu munu umupumbafu yeachengile inyumba ya mwene pashanya pa muhanga.27Ndonya yikhicha, amafuliko kakhicha, ni mepo yikhicha nu khutova inyumba iyo. Na yikhabina nu vuhalibifu wakhe vukhakamilikha."28Kwafikkhe umusikha ambako uYeesu peeamalile ukhulongela amacho aka, amakhutano vashangasichwe na mavulicho ka mwene,29khwa khuva aavulichiche ngita munu umunya mamlaka, na siyo ngita vaandishi vavo.

Chapter 8

1Umusikha uYeesu peayikhile ukhuhuma khu khidunda, uvumati vukhomi wa mufwatile.2Lolake, umunya vukomo ayichile nu khusujudu pavulongolo pa mwene akhachova, "Mtwa, ndee uvele tayali, wiwesa ukhunifanya ndive munofi.3U Yeesu akolwise ilivokho lya mwene nu khumuvata, akhachova, "Ndivele tayali. Uvechake munofi." Baho baha akhavalala uvukoma wamwene.4U Yeesu amuchovie, "Uwangalilake utane ukhuchova khwamunu yeyoha. Ukhamutake injila ya vushuhuda wadi yealakiche uMusa khwajili ya vushuhuda khwavo."5Umusikha uYeesu peafikhe khu Kapelinaumu, Ujemedali akhayicha khwa mwene akhavucha6akhachova, "Mutwa, umutumishi vangu akonile khunyumba aposiche avele nu vuhunguwa khuyokofya."7U Yesu amuchovie, "Ndiyicha nu khumuponia."8U jemedali ahikile nu khumuchovela, "Mutwa, unene sindi veli va samani hata wiche nu khuyingila mukati mu dali yangu, uchove lichotu nu mutumishi vangu ipona.9Pakhuva nayune ndivele munu yendivele na mamulaka, na ndivele na vasilikhani yevavele panyi pangu. Uvone ndichovo khwa uyu "Ubitake' ihelela, nu khwayungi wiche nayumwe ne iyicha na khwa mutumishi vangu 'Ukhite ewe,' nu yumwene afanya ewe"10Umusikha uYeesu peapulikhe aka, akanisichwe nu khuvachovela vala yevavele vakha mfwata, "Salwesi ndikhavachovela, Sinandivona umunu umunya lufuvo kama uyu mu Isilaheli.11Ndikhavachovela, volofi yaviyicha ukhuhuma khumashaliki nu khumakhalibi, vitama pa mesa pamonga nu Abulahamu, Isaka, nu Yakobo, mu vutwa wa khushanya.12Lakhini avana va vutwa yavitakwa khu ng'isi ya khwivala, khweya khwivani khivembo nu khuhalula amino."13U Yeesu amchovie u Jemedari, "Uhelelake! Kama shenu fuvilwe, na yitendekhake ewe khwakho". Nu mutumisi aponi saa yiyo.14Umusikha uYeesu peafikhe khunyumba ya Petulo, amuweni umama umkhwive va Petulo akonile avele ilwala ihoma.15U Yeesu amuvatile ilivokho lya mwene, ni homa ya mwene ya mlekhile. Halafu alamwikhe akhavanga ukhuva hudumila.16Na peyafikhe imihe, avanu va muletie uYeesu volofi yavatawalilwe na mabepo. Akadakile amabepo na vala ya vavele vilwala avaponiche.17Khwa njila iyi katimie kala keka malile ukhuchowa nu Isaya muvilisi, "Umwene yumwene atolile amatama ketu nu khupinda uvusayifu wetu"18Halafu uYeesu pealiwene ilikhushanyikho limusung'wikhe, atolile amayeleso akhuhelela uvupande vungi wa nyanja ya Galilaya.19Nekhe umuyandikhaji akhayicha khwa mwene nu khumchovela, "Mwalimu, ndikhakhufwata pepoha peya wihelela."20U Yeesu amuchovie, "Amakheve khana milindi ni fideke fya khushanya fina fisangilwa, lakhini umwana va Adamu saveli ni sehemu ya kukonekha umutwe kwa mwene."21Umunyasu uyungi amuchovie, "Mutwa, umele uluhusa ndikha msile ubaba vangu."22Lakhni uYeesu amchovie uvalekhe avafwa vasile avafwa vavo."23U Yeesu peayinje mu waatu, avanyasule vamwene vamufwatile muwaatu.24Loleke kwa yinwikhe umuvelo mukomi musha mu nyanja, kiasi kwamba uwaatu wakubikhilwe nu muvelo. Lakhini uYeesu avele akonelye.25Avanyasule vayichile khwamwene nu khumulamusa vakhachova Mutwa utuhose uwewe, twiyelekhela ukhufwa!"26U Yeesu avachovie, "shekhi mwiyokopa, unyenye vanya lufuvo ludebe?" Nekhe alamkhe nu khukhenyela ilipalangulo ni nyanja. Nekhe khukha nu vutulifu vu khomi,27avakosi vakhakhamulwa nu vukanisa vakhachava uyu munu vayinagani hata ilipalangulo ni nyanja fikhamwinatila umwene?"28Umusikha uYeesu peavelayichile uvupande uvungi wa inyi ya Magadala, avakosi vavili yevata walilwe na mabepo vatang'anishe nave vahumie khumakabuli vafanyaka umutafu sana, khiasi khwamba hakhuna musafili yeiwesa ukhuluta injila yila.29Lolaka, vayovile khwa savuti nukhuchova, "Tuvele nakhi isha khufanya khwakho, mwana va Nguluvi? Uyichile apa khutupumusa kabula ya musikha ukhufikhila?"30Lino ulupinga lukomi lwa makweho lwadi mwaka, sipaveli patali sana pevavele,31amabepo kayendelye ukhulalamikha khwa Yeesu nu khuchova. "Ndee ukhatuluhusu ukhuheka utusi ndikhe khu lupinga lwa makwehe."32U Yeesu akachovie, "Mubitake!" Amabepo kakhaheka nu khuhelela khu makwehe. Na lolake ulupinga lwoha lukhayikha ukhuhuma khukhidunda ukhuyikha khu nyanja na lwoha lukhafwila mumakasi.33Avakosi yevadimaka amakwehe vanyilile. Na pevahele khumujini vamuyelesiche khila munu ukhuhusiyana ni she khihumie khwa vakosi ya vatawalilwe na mabepo.34Lolaka muji musima kwayichile khukutana nu Yeesu. Vali vamuwene, vamubembelise aheke mumukowa kwavo.

Chapter 9

1U Yeesu aayingyele mu waato, aahakinu nu khufikha khu iinyi peaveele iishi.2Lolake, vaamletyele u muunu aliyepooza akonikhwe mu likodolo. Aali aluwene ulufuvo lwavo, u Yeesu aamelovyo u munu aliyepoooza, " Mwanavangu, uvechake ni fulaha, Isambi chakho chisamehilwe"3Lolake Baasi ya valimu va sheliya vaachovine va vene khwa veene, "Uyu muunu ikufulu"4U Yeesu aamnyile amawaso kaavo nu kuchova, "Shekhikhi mwihoocha amaviivi mu numbula chenyo?5Khilikhu shekhivele lahisi ukhuchova, 'Isambi chakho chisamehilwe' au ukhutikila, 'Uyimake nu khukenda?'6Lakhini mumanyake ukhutikila umswanu va Adamu avele nu vuweso wa khusamehe isaambi..." aakachovile aka khwa yula aliyepooza, "Wime, utole ilikolo lyakho, ahelelake khu nyumba khwakho"7Ndyo umuunu yula aayimile nu khuheka ukhubita khu nyumba ya mweene.8Avanyamkhutano vaali vaweene ako, vakaanisiche nu khumlumba Unguluvi, yeavapelye uvuweso uwe avaanu.9Nu Yeesu peavele itula ukhuhuma apo aamwene umunu ambaye aakhemelwaka khwa litawa lya Mathayo, ambaye aavele atamye isehemu ya vatosa vushulu .Numweene aavachovye "Ufwateke uneene" Nave akhayimake nu khumufwata.10Nu Yeesu peatamyele nekhe alye ishakhulya mkati mu nyumba, vaayichile vatosa vushulu volofu na vaanu avaviivi vaahangile ishakhulya pamonga nu Yeesu na vanyasule va mwene.11Ndyo ava Mafalisayi vaali vawene ako, vavachoovye avanyasule "Shekhini umwalimu veenyo ilya ishakhulya pamonga na vatosa vashulu na vaanu avaviivi?"12U Yeesu aaliapulikhe ako, nayumweene aachovile " Avaanu yevavele ni afya nofu vasikhahitaji umkaanga, isipokhuva vala yevilwaala.13Inapaswa mubitake mukhifunje imana yaakhe, "Ndiikhela ulukano siyo sabihu" Khwa khuvandaayichile, siyo khwa vanya haki ukhuhongecha, lakhini khwa vanya saambi.14Nekhe avanyasule va Yohani vaayichile khwa mwene nu khuchova, "Shekhini uweewe na vamafalisayo twifunga, lakhini avanyasule vaakho vasifunga?"15U Yeesu avachovye, Je yevisindikhila ihalusi viwesa ukhuva ni huzuni pindi uBwana halusi peiva pamwinga na veene ? Lakhini ifikono fiyiicha ambapo uBwana halusi alatolwa ukhuhuma kwa veene, na ndyo peyavifanya.16Khangaya muunu yeiviikha ikhilakha sha mweenda umupya mu mweenda wulovela, ikhilakha khilala khulwa ukhuhuma mu mweenda nu mpasuko mkhomi kulahumila.17Khungaya vaanu yevilimba umfinyo u mpya mu shoombo sha mfinyo kwa khatali, nda vikhita, isoonda ya yidemukha, umfinyo ya kwiheka ni soonda ya yiyanangikha. Badala yaakhe, khuviikha mfinyo u mupya mu soonda injipya na fyooha yafiva salama.18Umsikha uYeesu peavele akhavachovela amambo ako, lolake, u ofisa aayichile khusujudu pavulongolo pamwene, Nave akhatikila, " Umwali vaangu afwele punde, lakhini wiiche uviikhe ilivokho lyakho pashanya pamwene nu mweene ya iishi khaangi.19Nekhe uYeesu aayimile nu khumufwata na vanyasule va mwene pia.20Lolake, umdala yeaveele chihuma idaanda khwa msikha kwa myaakha lichumi ni yivili, aayichile kalibu nu Yeesu nu khupafya isehemu ya pindo lya lifwalo lya mweene.21Khwa khuva aatike, "Endapo ndipafye ilifwalo lya mweene, naani ndipata uponyaji."22U Yeesu aakalawikhe aamlolile nukhumchovela. "Mhiinja wipelake inumbula, ulufuvo lwakho lukufanyile upone," Nu msikha kukwe ukwe umdaala akhapata uvuponyaji musikha kukwe.23Nu Yeesu aali afikhe khu nyumba ya afisa, nave aavawene wapiga tarumbeta nu vumati wa vaanu viyoova.24Nave akhatikila, "Muheke apa, khwa khuva umuhiinja asifweli, bali akoneelye. Lakhini avene veeamhekhile nu khumkebehi.25Na vaanu vala vahumichwe khwivala, umweene aayingye mushuumba nu khumkhamula ilivoakho nu muhinja aalamwikhe.26Ni moola ichi cha yeniele mu iinyi yoaha.27Apo u Yeesu peavele iluta uhuhuma pala, avagosi vavili fipofu vamufwatile. Vayendelye uhuyova hwa savuti vachovaka, "Twinyilikha utulehemu, Mwana va Daudi."28Umsikha u Yeesu peavele afihe munyumba , avafipofu vala vayichile hwa mwene. Yeesu avachovye, "Mwiamini uhutya ndiwesa uhutenda ?" Navene vamuchovye "Ena, Mutwa"29Apo u Yeesu agusiche amiho kavo nuhuchova "Na yifanyihe ewe uhwenyo ngita lukano lwenyo sheluvele"30Na miho kavo kafumbwihe. Apo u Yeesu asisitisiche ahavaamulu nuhuchova "mulolake muunu yeyondi atane uhumanya uhuhusu ilicho ili."31Lakhini avanu ava vavili vahekile nuhutangasa imola ichi sehemu chondi cha muji.32Apo vala avagosi vavili vavechike vihelela chavo, Lolake, muunu yumonga bubu yeapagawile ni lijini aletilwe hwa Yeesu.33Ni lijini lyavechike lihumile, umuunu yula ububu avangile uhulongela. Uvumati wa shangasichwe nuhuchova "Iyi siyiwahili uhuhumila mu Islaeli.34Lakhini amafalisayo vavele vichova "Hwa vakomi va lijini, ahavadaka amajini."35Uyeesu ahele hu miji kyondi ni fijiji. Nave ayendelye huvulicha mumasinagogi, avele itangasa ienjili ya vutwa, nuhuponya amatamu ka hila ayina nuvuzayifu wa ayina chondi.36Vavechike vilanga uvu mati, nave avavonyele lufuvo, khwasabu vasumbwihe nuhudenyeha inumbula. Vavele ngita ng'olo chesichivele nu mdimaji.37Nave avachovyele avanyasule vamwene. "Amavuno kavele molofi, lakhini avafakhasi vavele vadebe.38Ewe basi shang'ani mumunyilihake umutwa va mavuno, ili uhutya avafanya khasi mumafuno kamwene."

Chapter 10
1UYesu avakheelye avayasale vaa mweene lichumi na vavili pamwinga nu khuvapela amamulaka juu ya pepo umchaafu, khuvakhenyela nu khuvadaka nu khuponia ayina chooha cha fitamu ni ayina chooha cha matamu.2Amatawa ka vaseeng'wa lichumi na vavili aka. Ilya khwaanja simeoni (ambaye khaangi aakhemelwaka Petro), nu Anduleya ukaka vaa mweene, uYakobo mwana va Sebedayo, nu Yohana ukaka va mweene:3UFilipo, nu Bartelemayo, Tomaso, nu Matayo mtosa vushulu, u Yakobo mwana va Alfayo, nu Tadeo,4USimoni mkananayo, nu Yuda iskariote, ambaye alimsaliti.5Ava lichumi na vavili uYeesu aavaseng'ile. Nu mwene aavayelekise akhatikila ''Mtane ukhuhelele isehemu khwevivuya avamayifa na mtane ukhuyingila mu fivuta fya vasamaliya.6Badala yaakhe, khu ng'oolo chechiyakile icha munyumba ya Israel.7Na pemwihelela, hubirini nu khutikila, uvutwa wa khushanye nevukalibye.'8Mponiake avataamu, mufufulake aavafu, mvalachake avanyavukoma nu khudaka amapepo. Muyaawikhe bule, toeni bule.9Mtane ukhupinda isahabu, ialmasi au shaba mu poochi cheenyo.10Siyo ukupinda umkoba mu safali cheeayo, au imyenda ya siada, ifilato au khibokho, khwa khuva umfanyakhaasi akhastahili ishakhula sha mwene.11Ikhivuta sheshondi au ikhijiji sheyamwiyingila, mlondake ambaye yeakhastahili ne mtaamake pala mbakha peya mwiheka.12Peyamwiyingila munyumba muhungilake,13ndee inyumba yikhastahili, ulutengamaso lwenyo lusikalake bako, lakhini ndee inyumba haistahili, alatengamaso lwenyo luhekake pamwinga naanyi.14Na khwavala ye sivavayanwikhi unyeenye au ukhupalikhania amacho keenyo, amsikha kweya mwiheka munyumba au ikhivuta isho, mwipolosake amafumbi ku njayo cheenyo amahali apo.15Salweli ndikhavachovela, yaayiva ya khustahimili necho i fivuta fya Sodoma i Gomolah ikhikono isha hukhumu khulikho ikhivuta isho.16Mlolake, ndikhavaseng'a ngita ng'oolo katikati ya mabwa msitu, khwa hiyo mvechake nu welevu ngita liyookha nu vupoole ngita njiva.17Muvechake vangalifu na vaanu, ya vakhavasindikha mu mabalaasa, na yavakhavatova mu masinagogi.18Na yamwiletwa mbele ya vakhomi na vatwa khwajili yaangu, kama vushuhuda kwavo nu khu mataifa.19Pindi ya vakhavashutumu, mtane ukhuva ni wasiwasi jinsi gani au nini ishakhulongela, khwa khuva ikhinu sha khuchova ya mwepewa khwa msikha kukwe.20Kwa khuva siyo yuunye yeyanwilongela, lakhini uMbepo va Baba veenyo yailongeela mkati mweenyo.21Mloongo atamwinukia umlongoove va mwene kumvulaka, nu baba khwa mwana va mwene. Avaana ya viyinamukha sidi ya vasaasi, nu khuvasababisila ikhifo.22Nanya yamwidadilwa nu khila muunu khwa sababu ya litawa lyaangu. Lakhini yeyoha yeyaifumilila mbakha mwiso umuunu uyo ya i khombolwa.23Pindi yavakhavapumusa mu khivuta umu, unyililake mukhivuta shekhifwatila, khwa salwesi ndikhavachovela, yamwiva sinamhelela khu fivuta fyoha ifya khu Islaeli kabula ya mwana va Adamu asina komokha.24Umunyasula asiveli mukhomi khuliko umwalimu va mweene, wala mtumwa yavele pashanya pa Mutwa vamwene.25Yitosa khwa munyasule kwamba ave ngita mwalimu va mweene, nu mtumishi ngita Mutwa va mweene. Nde vamkhemelye u Mutwa va nyumba Belzabuli, nde khwa khiasi gani zaidi watawakashifu va nyumba ya mweene!26Hivyo basi mtane akhuvahofela avo, khwa khuva hakhuna lijambo ambalyo siyalifunuliwa, na hakhuna lyelifihime ambalyo siyalimanyikhikha.27Khila shendikhavachovela mu ngisi, mukhichovake pa weelu ni shemwipulikha khwa vulaini mu mbulukhutu cheenyo mukhitangasake ya muvele khunyumba kushanya.28Siyo khuvayokopa vala yevivulaka umuvili lakhini vangaya vuweso wa khuvulaka iloho. Badala yaakhe mumuyoko pake yula ambaye yeiwesa ukhuyangamisoha umuvili nayi numbula khu kuzimu.29Je kasuku vavili sivikuchwa khwa silinge ndusu? Hata ewe hakhuna yeiwesa ukhudima panyi bila khumanya u Baba veenyo.30Lakhini hata idadi ya njwili cheenyo ehivalililwe.31Mtane ukhuva ni hofu, khwa khuva mvele ni saamani neeho khuliko kasuku volofu.32Ewe basi khila yumonga yeyoakhanjilikha mbele ya vaanu, na yeene pia ya ndikhayidikhila mbele ya Baba vangu yavele khushanya.33Lakhini umwene yeya akhambela mbele cha vaanu, na yune pia ya ndikhambela mbele ya Baba vangu yalikhushanya.34Msiyokhuhocha kwamba ndichile khuleta ulutengamaso pene duyani. Siindayichili khuleta ulutengamaso, lakhini ilipanga.35Kwa khuva ndayichile khumvikha umuunu apingonake nu baba va mwene, nu beiti zidi ya mama va mweene nu mkanafu zidi ya mkanafu va mwene.36Adui va munu yaviva vala va munyumba ya mweene.37Yula yeamkhelye u baba au umama zaidi khulikho uneene uyo hanistahili. Na yula yeakhamkheela ukhijana au umuhinja zaidi khulikho uneene uyo hanistahili.38Umwene ambaye siyaipinda umusalaba nu khufwata uneene hanistahili.39Umwene yeyailonda amaisha ye akhakayaeha. Lakhini umwene yeyaiyaeha amaisha khwa ajili yaangu ya akhakapata.40Umwene yeya akhanikalibisa unene, amkalibise umwene yeaniseng'ile uneene. Nayumwene yeyaakhamkalibisa umvilisi khwa sababu nemvilisi ya iyanukha thawabu ya vavilisi.41Nayu mweene yeya akhamkalibisa yaele ni haki khwa sababu ne muunu va haki alayanukha thawabu ya muunu va haki.42Yeyondi yeyaakhampela yumonga va vadebe ava, hata ikhikhombe sha makasi ka khungwa ka ng'aala, khwa sababu umwene munyasule, salwesi ndikhavachovela, umwene asiw

Chapter 11
1Yikhava baada ya Yeesu ukhumala ukhuvayelekesa avanyasule va mweene lichumi na vavili aahekile pala nukhu helela khufundisa nu khuhubili mu fivuta fyavo,2nu Yohana aliavele mu gelesa ali apulikhe avele juu ya mateendo ka khilisiti, aaseng'ile imola ukhulutila ava nyasule va mweene,3na vaamvuchiche, "Uveve ndyo yula yeiyicha, au khuna yungu twipaswa ukhumloleela?"4UYeesu aakikile nu khuchova khwa veene "Mhelelake mkhamtaalifu u Yohani kala kemkhakavona na kala kemwipulikha.5Avaanu yevasiloola vipala ukhulola, avafiwete vikeenda, avanya vukoma vivalachwa, avaanu yevasipulikha vipulikha khangi, avaanu yevaafwele vifufuliwa nu khupata uvumi, na vaanu vahitaji vihubiliwa imola njema.6Na abarikiwe yula yeasivona shaka juu yaangu.7Pindi avaau ava valiva hekile, u Yesu aavangile ukhuchova nu vumati juu ya Yohani, ''Khini khini shemukha hele khulola mu lunyikha\_\_ilidete lihukuswa ni mepo?8Lakhini khinu khini mhahele khulaanga\_\_umuunu yafwalile mavazi mololo? Hakika, vala yevifwala mavazi mololo vitaama mu nyumba cha vatwa.9Lakhini mkhahekile khulanga khini-Mvilisi? Ee, ndikhavachovela na zaidi ya Mvilisi.10Uyu ndyo yeayandikhilwe, 'Lolake, ndikhamseng'a mjumbe vangu mbele ya uso wakho, ambaye alaaandaa injila yakho mbele yakho.11Uneene ndikhavachovela salwesi, kati ye vasaliwe na vadala hakhuna yavele mukhomi khulikho uYohana mchabikhaji. Lakhini yaveele mudebe mu vutwa wa khushanya mkhomi khulikho umweene.12Ukhuma ifikono fya Yohani mchapikhaji mbakha lino, u vutwa wa khushanya ne wa ludali, na vaanu avanyaludali, vakhavutola khwa ludali.13Khwa khuva avavilisi ni sheeliya, vaveele vilakula mbakha khwa Yohani.14Na ndee mvele tayali ukhakubali, uyu nu Eliya, yula ye iyicha.15Yavele ni mbulukhutu cha khupulikha na apulikhake.16Ndikhilinganise ni khini ikhipelela ikhi? Nu mfano kwa vaana yevikhina amaeneo ka khusoko ye vitama nu khwikhemela17nu khuchova, 'Tukhavatovyele zomsri na simkhakhinili. Tuliomboleza, na simkhavembili.'18Khwa khuva u Yohani aayichile bila khulya umukhate au ukhunywa mvinyo, na vakhava vichova, 'Avele ni pepo.'19Umswamu va Adamu aayichile ilya nu khunywa vakhatikila, 'Mlolake, muunu mlyaji na mlefi, lafiki va vatosa vushulu na vanya saambi!' Lakhini hekima inadhihirishwa khwa matendo ka mweene.''20U Yesu avaangile ukhuyikhenyela ifivuta ambamo baasi ya matendo kaakhe ka ajabu kalendekhaka, khwa sababu vavele sinavahongecha,21Ole waakho Bethsaida! Kama atendo amakhomi sikatendekha kala khu Tiro nu Sidoni kala kekakhatendikhe apa, vali vivecha nevahongiche khataali khwa khufwala amakunila nu khwiba kha ilyeenge.22Lakhini yayiva uvufumilifu khwa Tiro ni Sidoni ikhikono isha hukhumu khulikho khwakho.23Uveeve, Kapernaum, wichocha ya wiyinuliwa hadi khushanya? Naangi ya wiyiswa hadi panyi khu kusimu. Kama khwa Sodoma sikhwafanyikha matendo makhomi, ndekafanyikhe khwakho, ngali yivele hadi ilelo.24Bali ndichova khwakho kwamba yayiva lahisi khu inyi ya Sodoma ukhuyima ikhino isha hukhumu khulikho uveeve.25Khwa msikha ukwe u Yesu atike, ''Ndikhakhulumbe uveeve, Baba, Mutwa va khushanya ni inyi, khwa sababu wavafihile amambo aka avanya hekima nu vumanyi, nu khukafunula kwa yevasiveli ni elimu ngita vana vadusu.26Baba khwa khuva yakhupendesiche ewe pa miiho kakho.27Amambo kooka ka khabasichwe khwangu ukhuhuma khwa Baba. Na hakhuna yeamumanyile umwana isipokuwa uBaba, na sikhweyuli yeamumanyile u Baba isipokuwa umwana, na yeyoha ambaye umwana anahamu ya khumufunulila.28Mwichaka khwangu, unyeenye nyevoha ye mwisumbukha nu khuelemewa nu mchiko umehito, naani ndikhapolecha.29Jitieni nira yaangu ne mwifuunyake ukhuhuma khwangu, khwakhuva uneene ndivele mnyenyekefu na mpoole va numbula na ya mwipata ilipolelo lya nafsi cheenyo.30Khwa khuva inila yaangu yivele laini nu mchiko kwangu mwebeepe.

Chapter 12

1Umusikha ukwe ahele isikhu ya sabato ukhulutila uumahala. Vanasule va mwene vaavele ni njala nu khuvanga ukhudanya amasukhe nu khukalya.2Lakhini Avafalisayo pevawene ako, vakhamchovela Yeesu "Ulola avanasule vakho videnya ishelia itenda isikhu kesikakhaluhusiwa isikhu ya Sabato"3Lakhini uYesu akhavachovela, "Simsomili jinsi uDaudi keeakafanyile, pamsikha peavele ni njala, pamonga na vanu yeavele navo?4Namna sheayingye mu nyumba ya Nguluvi nu khulya mikhate kya vuvonesa, ambakyo kyavele siyo halali kwa mwene ukhulya na vala yeavele navo, ila halali khwa Makuhani?5Bado musinaka musoma mu sheliya, kutya mu sikhu ya Sabato Makuhani mukati mu hekalu siukhayichafucha iSabato, lakhini sivana khosa?6Lakhini ndichova khwenyo khuva yeavele mvaha khulikho ilihekalu avele apa.7Ngali mumanyake eili limaanisa khini; ndilondo ulupyana siyo uvusembe; singalimukhavahukhumu yesivana makhosa,8Khwa khuva Umwana va Adamu ndyo Mutwa va Sabato."9Kisha uYeesu akhaheka pola akhahelela mu sinagogi lya vene.10Ulolake khwavele nu munu yeapolile amavokho. Vafalisayo vakhamuvucha uYeesu, vakhatikila. "Je, yivele halali ukhuponya isikhu ya Sabato?" nekhe ukhutya vawese ukhumtakha khwa khutenda injanangifu.11Yeesu akhavachovela, "Yeani kati yenyo, ambaye angave anya ng'oolo yimonga, ni iyo yikhabinila mu mulindi mukati isikhu ya sabato, siachaakhayikhamula nukhuyihecha khwa ludali mulishilo mukati?12Je, khilikhu khinya samani, necho khwani, siyo saidi ya ng'oolo! Khwa ewe yivele halali ukhutenda amanofi isikhu ya Sabato."13Kisha uYeesu akhamchovela umunu yula," Kolose ilivokho lyakho" Akhakolosa, nukhupata uvumi, ngita uvungi vula.14Lakhini Avafalisayo vakhahuma khwivala vakhapanga jinsi ya khumuyangamisa vaahele khwivala khupanga khinyume shakhe. Vaavele vilonda inamna ya khumuvulaka.15Yeesu peaelime eili akhaheka apo. Vanu volofi vaamfwatile, na akhavaponya vaha.16Avalakiche vasiye vakhamfanya amanyikhane khwa vangi,17khutya yitimile isalwesi yila, yeyaveli yichovilwe nu muvilisi u Isaya, akhatikila,18Ulole, umfanyakhasi vangu yendamchakive mkhelwa vangu, mwa mwene inafsi yangu yikhelelilwe. Yandivikha Umubepo vangu pashanya pakhe, na yaitangasa ihukhumu khwa va Mataifa.19Siachaihangayikha wala ukhuvemba khwa hudali; wala yeyoha ukhupulikhe isavuti ya mwene mumitaa.20Siachaakhalidenya ilidete lyelyachubuliwe; siachaichimya uvutambi wowoha wewihecha ilyosi, mbakha peachaileta ihukhumu yikhashinda.21Na Mataifa achaviva nu vujasili mu litawa lya mwene.22Munu fulani mbofu na avele bubu, yeadamilwe na mabepo amavivi aaletilwe mbele ya Yeesu. Akhamponya, pamonga na mahumilo ka khutya munu bubu achovile nukhulola.23Amakhutano voha vaashangayile nu khutikila,"Yiweza umunu uyu khuva mwana va Daudi?"24Lakhini musikha Avafalisayo peevapulikhe umuujisa uku, vakhatikila, "Umunu uyu siihecha amabepo amavivi khwa ludali lwe mwene isipokhuva khwa ludali lwa Belzebuli, muvaha vamabepo.25"Lakini uYeesu aamanyile amahocho kavo nu khuvachovela, "Khila vutwa wewagavanyikhe weene wawihalibikha, na khila khivuta au nyumba yeyikavanyikha yeene siachayiyima.26Yingava uSetano, achaakhamuhecha uSetano, basi ikhipinga mu nafsi yamwene mweene.27Yivele namna kani uvutwa wa mwene yawiyima? Na kama ndihecha amabepo amavivi khwa ludali lwa Belisabuli, vafuasi venyo vavihecha khwa njila ya yani? Khwa ajili ya ili yaaviva vaahichi venyo.28Na kama ndihecha amabepo amavivi khwa ludali lwa Umubepo va Nguluvi, basi uvutwa wa khushanya wichile khwenyo.29Nu munu achaiwesa ukhuyingila munyumba mukati ya munya ludali nu khuhicha bila ukhumunga umunya ludali khwanja? Ndyo peacha ihicha imali yakhe khuhuma munyumba mukati.30Yeyoha yesiaveli pamonga naane avele khinyume shangu, nu mwene yesiikhusanya pamonga naane uyo itawanya.31Khwa hiyo ndichova khwenyo khila sambi ni kufulu avanu visamehewa, ila ukhumkufulu Umubepo Umwimikhe siachaisamehewa.32Na yeyoha yeichova ilicho khinyume sha Mwana va Adamu, ilyo yaisamehewa. Lakhini yeyoha yeichova khinyume nu Mubepo Umwimikhe, uyo siachaisamehewa, mu inyi iyi, wala yila yeyiyicha.33Ama ufanye ilibihi khuva linofi ni litunda lyakhe, khwa khuva linofi, au ulinawanga ilibihi ni litunda lyakhe, khwa khuva ilibihi lyalitambulikha khwa litunda lyakhe.34Unyenye khipelela sha liyokha, unyenye muvele vavivi, mwiwesavuli ukhuchova amambo amanofi? Khwa khuva ikhinywa shakhichova ukhuhuma mu akiba ya kekavele mu numbula.35Munu umunofi mu akiba inofi ya numbula yakhe kakihuma amanofi, nu munu umuvivi mu akiba imbivi ya numbula yakhe, aaihecha shekhivele.36Ndikhavachovela khuva isikhu ya hukhumu vanu achavihechoimbalililo ya khila licho lyesiliveli ni maana lyevachovile.37Khwa khuva khwa maacho kakho ya wivaliliwa ihaki na khwa macho kakho ya wihukhumiwa."38Kisha baasi ya vayandishi na Vafalisayo vamhikile uYeesu vakhatikila" Mwalimu, twilonda ukhuvona iishala ukhuhma khwakho."39Lakhini uYeesu aahikile nu khumchovela, "Khipelela ikhivivi ni sha sinaa khilonda iishala. Lakhini sikhweyili iishala yeacha yihumichwa khwavo isipokhuva iishala yila iya Yona umuvilisi.40Ngita umuvilisi uYona sheavele mukati mulilemo lya somba ingomi khwa sikhu chidatu munyi ni khilu, ewe ndyo Mwana va Adamu seachaiva mukati ya numbula ya inyi khwa sikhu chidatu khilu nu munyi.41Vanu va Ninawi achaviyima mbele cha hukhumu pamonga ni khipelela sha vanu ava na yavakhakhihukhumu. Khwa khuva vavungime khwa mahubili ka Yona, nu khulola, umunu fulani muvaha khulikho uYona avele apa.42Malkia va kusini achaviyinukha mu hukhumu pamwinga na vanu va khupelela ikhi nu khukhi hukhumu. Ayichile ukhuhuma khu miisho kya inyi khwicha khupulikha ihekima ya Sulemani nu khulola munu fulani muvaha khulikho uSulemani avele apa.43Musikha ilibepo ilivivi peakhamuhuma umunu, ilutila isehemu pesipaveli na makasi ilonda ukhusupa, lakhini siakhapavona44Kisha itikila, 'yaandikomokha mu nyumba yangu yendihumile.' Peikomokha ivona inyumba yila yisafifichwe me yivele tayali.45Kisha ihelela nukhuvaleta avangi numbula mbivi saba chechivele mbaya khulikho umwene, lwicha khuishi voha pala. Ni hali yakhe iya mwisho yiva mbaya khulikho iya khwanja. Ewe ndyo sheachayiva khuva khu khipelela ikhivivi ikhi.46Musikha uYeesu peavele ilongela nu vumati ukhulola, mama yakhe na valongove vaayimile pivala, vakhava vilonda ukhulongela nave.47Munu yumonga akhamchovela, "Ulole umama vakho na valongo vakho vayimile pivala, vilonda ukhulongela nuvene."48Lakhini uYeesu aahikile nu khumchovela yeeamjulisiche, "Mama vanu ye yaani? Nu valongo vangu ndyo va yaani?"49Nu mwene aanyosiche ilivokho lyamwene khwa vanasule nukhutikila, "Lolake, ava ndyo vamama na valongo vangu!50Khwa khuva yeyoha yeifanya amakhelwa ka Baba vangu yeavele khushanya, umunu uyo ndyo mlongo, mulumbu vangu nu mama vangu".

Chapter 13

1Mu sikhu iyo uYeesu aahekile khunyumba nukhutama mulukilikili lwa nyanja.2Uvumati mukhomi waakhusanyikhe khwa khumusungukha, aayingye muwaatu mukati nukhutama. Uvumati woha vaayimile mulukilikili lwa nyanja.3Kisha uYeesu akhachova amacho khwa mifano, Akhatikila, "Ulole, mpanzi aahele khuyala.4Peeavele iyila baasi ya mbeyu chadimile mulukilikili lwa njila na madeke kayichile kakhahola.5Mbeyu ichingi chadimile pa mwamba pashanya ambapo, sichapatili uvudongo wa khutosa. Gafula chachipwikhe khwasababu uvudongo siwaveli ni khina.6Lakhini ilichuva pelyapukamwikhe lyanyanyile khwasababu sichaveli ni milela, na chayumile.7Mbeyu ichingi chadimile pa mabihi akanya mifya. Mabihi akanya mifya kakhulile khushanya nukhuyibana.8Mbeyu ichingi chadimile mu vudongo uvunofi nukhubaaba mbeyu ichingi mia moja saidi, ichingi sitini ni chingi selasini9Umunya mbulukhutu na apulikhe.10Vanasule vaayichile nukhumchovela uYeesu, "Shekini wichova na makhutano khwa mifano?"11U Yeesu aahikile nukhuvachovela, "Mpevilwe uvupendelelo wa khumanya isili cha vutwa wa khushanya, bali khwavo sivapevilwi.12Lakhini yeyoha yeavele nasho, khwa mwene umwene achaiyongesewa saidi, na achaipata ifaida ngomi. Ilayesiaveli nasho hata khila sheavele nasho achainyakwa. .13Ewe ndilongela navo khwa mifano khwasababu yingava vilola, vatane ukhulola salwesi. Na yingava vipulikha vatane ukhupulikha wala ukhumanya.14Uvuvilisi wa Isaya vutimye khwavo, vula wewitikila, "Pemwipulikha mutane ukhupulikha; lakhini khwa namna yeyoha siachamwielewa; musikha pemwivona muwese ukhuvona, lakhini khwa namna yeyoha yila mutane ukhumanya.15Ni numbula ya vanu ava yivele ng'isi, na ngumu ukhupulikha, na vafumbile amiho kavo, nekhe vawese ukhulola khwa miho kavo, au ukhupulikha khwa mbulukhutu chavo, au ukhumanya khwa numbula chavo ewe ngalivandikevushe khangi na ngalindivaponyiche.'16Bali amiho kenyo kakinilichwe, khwa khuva kilola, ni mbulukhutu chenyo khwa khuva chipulikha.17Hakika ndikhavachovela avavilisi volofi na vanu vanya haki vaavele ni hamu ya khukavona amambo kala kumukhakavona na simwawesichi khukavona. Valondile ukhupulikha amambo kala kemukhakapulikha, sivapulikhi.18Lino mpulikhichake umufano kwa mpanzi.19Musikha yeyoha peipulikha ilikho lya vutwa na ataneukhulimanya apo umuvivi iwicha nukhuyevetula sheshamalile ukhuyalwa munumbula yakhe mukati. Iyi ndyo mbeyu yila yeyadimile mulukilikili lwa njila.20Umwene yealilwe mu myamba ndyo yula yeipulikha ilicho nu khuliyanukhila shang'ani khwa fulaha.21Bado siana milela mukati mwakhe, ila ivafumilila khwa khitambo khifupi. Musikha amatatiso au amapumukho pekihumila khwasababu ya licho ikung'udukha gafla.22Yeayalilwe mumabihi mukati, uyu ndyo yula yealipulikhe ilicho lakhini amasumbukho ka inyi nuvuchangwa wa vutajili wavukhalibana ilicho lila litane ukhubaaba amatunda.23Yeeayalilwe mu vudongo uvunofi, uyu ndyo yula yeakhalipulikhe ilicho nukhuyendelela ukhubaba yimonga saidi ya mala mia, iyingi sitini, iyingi selasini."24Yeesu avapelye umufano ukungi. Akhatikila, "Uvutwa wa khushanya winaniswa nu munu yeayalile imbeyu inofi mu lihala lya mwene.25Lakhini avanu pevasinjilye, umukhava vamwene akhicha akhayala amakuku katikati ya ngano nukhuhelela.26Pembele ingana peyamelile nukhuhecha amasao kakhe, ndyo amakuku kakhahumila.27Na vafanyakhasi va munya lihala vaayichile nukhumuchovela, 'Mutwa, siayalili imbeyu nofi mu lihala lyakho? Yivele vuli lino lina makuku?28Akhamchovela umukhava afanyile eilii.' Avafanyakhasi vaamuchovye, "Khwa hiyo wilonda tuhelele tukhakekhe?"29Munya lihala akhatikila, 'Kaave, musikha pemwikekha amakuku yeamwikekha pamonga ni ngana.30Mukalekhale kakhule pamwinga mbakha umusikha kwa mafuno achanditikila kwa yevivambula, 'Khwanja mukekhe amakuku nu khukafunga fikhosi fikhosi nu khukanyanya, lakhini mukhusanyake ngana mu khisaji shangu.''''31Kisha uYeesu akhavahumikhicha umufano kungi. Akhatikila, "Uvutwa wa khushanya wiwanana ni mbeyu ya haladali ambayo umunu atoolile nu khuyala mulihala lyamwene.32Mbeyu iyi khwa vuhakika yivele ndebe khulikho imbeyu ichingi chocha. Lakhini yayimela yayiva ngomi khulikho imimea kya bostani, kyoha, yayiva libihi, ikhiasi khutya amadeke ka kushanya kakiyicha nukhuchenga ifisakhwa mu matafya kakhe."33Akhavachovela umufano ukungi khangi." Uvutwa wa khushanya vuvele ngita chachu yila yeyatekulilwe nu mwayuva nukhuyuchanganya khwa fipimo vidatu khwa vutini mbakha fiumukhe.34Ako koha uYeesu akaachovile mu vumati khwa mifano. Na pesipaveli nu mufano siachovili shashoha khwavo.35Iyi yavele khutya khila sheshamalile ukhuchowa ukhulutila khwa muvilisi khiwese ukhutimila, pala peeachovile, "Yaandimbula ikhinywa shangu mu mifano. Yandichova kala kekafiyilwe tangiya imisingi kya inyi".36Kisha uYeesu aavalekhile amakhutano nukhuhelela khunyumba. Vanasule vamwene vamhelelye nukhutikila,"37Yeesu aahikile nukhutikila, "Yeiyala imbeyu inofi yu mwana va Adamu.38Lihala ndyo inyi; ni mbeyu inofi, ava avana va vutwa. Amakuku ndyo vana va muvivi yula, nu mukhava yeachiyalile yu setano.39Na mafuno ndyo mwisho kwa inyi, na yevivambula va malayikha.40Kama amakuku shekikhusanywa nu khunyanywa mu mwoto, deni ewe sheachayiva umwisho kwa inyi.41Mwana va Adamu achaituma avamalayikha va mwene, nu khukhusanya ukhuma mu vutwa wa mwene mambo koha kekasabise injanangifu na vala yevitenda amavivi.42Yavakhavatoche voha mu khipembelo sha mwoto, ambakho achakwiva ni khivembe nukhuhalula amino.43Apo avanu avanya haki peachaving'ala ngita lichuva mu Vutwa wa Baba vavo. Umwene yeavele ni mbulukhutu apulikhe.44Uvutwa wa khushanya vuvele ngita iakiba yeeyafyime mulihala. Munu akayivona nukhufiya. Mu fulaha ya mwene akhahelela khukucho fyoha fyeavele nafyo, nu khulikula ilihala.45Khangi, uvutwa wa khushanya vuvele ngita munu yeifanya ibiashala yeilonda ilulu iyina samani.46Musikha peayiwene yila iyina samani, aahele akhakucha khila khinu sheavele nasho nu khuyikula.47Uvutwa wa khushanya vuvele ngita khilepa shekhivele mu nyanja mukati nu khutya aikhusanya ifiumbe vya khila ayina.48Peshamemile vakhikhwekile mulukilikili. Kisha vakhatama pasi vakhakhusanya ifinu ifinofi mu fyombo mukati, lakhini fyesifiveli ni samani fyatakilwe khutali.49Yayivo namna iyi mu mwisho kwa dunia. Malayikha yaviyicha nukhuvatenga avanu avavivi ukhuhuma mumiongoni mwa vanya haki.50Nu khuvatocha mukhipembelo sha mwolo mukati ambakho achakhwiva na maomboleso nukhuhalula amino.51Mumanyile amambo koha aka? Vanasule vamhikile, "Ene."52Kisha uYeesu akhamchovela, "Khila muyandishi ambaye avele mwanasule va vutwa iwanana nu munya nyumba yeihecha mu akiba yamwene ifinu fipya ni fyakhatali."53Yikhava uYeesu peeamalile mifano kyoha ikyo, akhaheka mu sehemu iyo.54Kisha uYeesu akhafikha mu mukoa kwa mwene nu khuvulicho avanu mu sinagogi. Amahumilo kamwene yivele khuva vashangayile nukhutikila, "Khwe khwina umunu uyu apatile ihekima iyi ni miujiza iyi?55Munu uyu siaveli mwana va seremala? Maliamu siyo mama yakhe? Na valongove siyo ava Yakobo, Yusufu, Simoni nu Yuda?56Nu valumbuve tulinavo apetu apa? Basi umunu uyu akapatile khwina aka koha?".57Avadadiche. Lakhini avachovye, "Umuvilisi siikhosa iheshima isipokhuva khwavo nu mu inyi yavo.58Na siawesichi ukhufanya imiujisa myolofi khwasababu sivaveli nulufuva nu mwene.

Chapter 14
1Khwa musikha ukwe, Helode apulikhe imola juu ya Yeesu..2Avachovye avaseng'wa vamwene, " Uyu ye Yohani muchabihaji afufwihe huhuma hu wafu. Khwa hiyo uludali ulu peluli ju ya mwene."3Kha huva u Herode avele amukhamwe u Yohani amukhungile nuhumutaka muligelesa hwasabu ya Herode, umudala va Filipi mamaye va mwene.4Khwa huva u Yohani amuchoye, "Si halali humutekula umwene uhuva mudala va mwene."5Herode hali ahamubuda lakhini avayokwipe avanu khwasabu vamuwene u Yohani uhuva muvilisi.6Lkhini umsikha sikhu ya huholwa u Herode peyafikhe umuhinja va Herodia akinile katikati ya vaanu nuhumupendesa u Herode.7Muhujibula kili aahidile hwa hiapo uhutya hacha ahamupela shoshondi shehacha inyiliha.8Bada ya hushauliwa nu mama va mwene, achovile, "Undipele uneene apa mu hikombe umutwe khwa Yohani muchabihaji."9Mutwa avele ni lisikitiho hwa manyilikho ka muhinja, lakini hwajili ya khilapo shamwene, hwasabu ya vondi vevavele mushahulya pamonga nave aliamulu uhutya yipaswa yifanyihe.10Atumile u Yohani aletwe huhuma hugelesa11ili agenywe umutwe kwa mwene na shaletilwe hushanya hwa lisiniya na apevilwe umuhinja na asindikhe hwa mama va mwene.12Nekhe avanyasule vamwene vayichile hutekula umuvili kula nuhusila, bada ya ili vahele humuchovela u Yeesu.13Nave u Yeesu avechike apulikhe aka, ayichile hutenga huhuma mahali pala adamile mukhati mumashuka ahele sehemu yeyitengilwe. Umusikha uvumati wavevueliwe hweavele, vamufwatile hwa magulu huhuma hu mjini.14Nekhe u Yeesu ayichile huvulongolo hwavo avuwene uvumati vukomi. Avavoniele huluma nuhuponya amatamu kavo.15Imihe peyafihe, vanasule vayiichile hwa mwene nuhuchova, "Iyi yivele sehemu ya Jangwa, ni sikhu tayali yilutile. Vatawanyise amakutano ili vabite hufijiji vahagule ishahulya hwaajili yavo.16Lakhini u Yeesu avachovyele, "Sivana haja ya hubita. Muvapelake unyenye ishahulya"17Vamuchovye, "Apa tunamikate kihano ni somba chivili tu.""18Yeesu ahachova, "Mukilete uhwangu."19Nekhe u Yeesu ahaamulu uvumati uhutama panyi pa masoli. Atekwele imikhate kihano ni somba chivili. Alolile ushanya hu mbinguni, ahabaliki nuhumenyula imikhte ahavapela avanyasule. Vanyasule vavupelye uvumati.20Valyele vondi nuhushiba. Nekhe vafikusanye ifipande fyondi fya shahulya nuhumemya fidoto lichumi ni fivili.21Vala vevalyele vakadiliwe uhuva vagosi elufu tano bila ya huvalila avadala na vaana.22Mala hamonga aliwamulu avanasule vayingile mukati mu mashua, umsikha ukwe umwene ahilakile muvumati vahelelake.23Bada ya khwilaka muvumati uhuheleala chavo, adamile hushanya muhidunda hunyilikha mwene. Umsiha yavechike mihe avele uhwe mwene.24Lakhini lino imashuapeyavele katikati ya nyanja yayumbakayumbaka hwasabu ya mawimbi, khwani imepo waele wa huluta.25M kilo ya zamu ya hatayi Yeesu avakalibye, agendaka pashanya pa magasi.26Umsikha avanyasule vamwene vavechike vamuwene igenda pashanya pa nyanja, vavele ni hofu na vachovile, "Kuvele muzuka," na ahapasa isavuti muhali ya huyokopa.27Yeesu avachovvyele mala hamonga, achovile, "Mwipelake inumbula! yune! mtane uhuyokopa."28Petulo amujibwe hwa huchova, "Mutwa, nde yuve, ndiamulu ndiyiche uhwaho ju ya magasi."29Yeesu ahachova, "Uyiche." Ewe u Petulo ahumile mukati mwa mashua na akendile hushanya mwa magasi uhubita hwa yeesu.30Lakhini Petulo avechike awene mawimbi, ayokwipe, nuhuvanga uhuywivila, panyi, akhemelye isavuti nu huchova, "Mutwa, ndiokole!"31Shang'ani u Yeesu anyosiche ilivoho lya mwene amuyinamwise hwa Petulo, nuhumuchovela, "Uveve yeuna lufuvo ludebe, khwanini wavele na mahaka?"32Apo u Yeesu nu Petulo vavechike vayingye mumashua, imepo yatulye uhupula.33Vanyasule mashuani vahamuabudu u Yeesu nuhuchova, "Salwesi uveve uvele muswamu va Nguluvi."34Na vavechike vamalile uhulovoha, vafihe mu inyi ya Genesereti.35Na vaanu mulieneo lila vavechike vamueliwe u Yeesu, vatumile imola khwa khila sehemu cha kando, nuhuleta khila yeavele mutamu.36Vahamusihi uhutya vawese uhugusa uvupindo wa fwalo ya mwene, na volofi vevagusiche vaponile.

Chapter 15

1Nekhe Avafalisayo na vayandikhaji vayichile khwa Yeesu ukhuhuma khu Yelusalemu. Nu khuchova,2"She khini viyananga amayanukhilo kavasehe? Khwa khuva sivikhalava.''3U Yeesu avahikile nu khuvachovela, "unyenye\_ shekhini mwiyananga isheliya ya Mutwa khwajili ya mayanukhilo kenyo?4Khwa khuva uNguluvi achovile, 'Umheshimwake ubaba vakho nu mama vakho; na 'Yeichova uvuvivi khwa baba va mwene nu khwa mama va mwene hakika ifwa.'5Lakhini unyenye mwichova, 'Khila yeakhamuchovela ubaba vamwene nu mama vamwene, "Khila musada ambakwe ngali ipata ukhuhuma khwangu lino sawadi ukhuhuma khwa Nguluvi,'''6''Umunu uyo angaya haja ya khumuheshimu ubaba vamwene. Ukhuhuma namuna iyi mubadilise ilicho lya Nguluvi khwajili ya mayanukhilo kenyo.7Unye vanafiki, mbanga kama u Isaya shealakwe juu yenyo peachovile,8Avanu ava vakhaniheshimu unene khwa milomo yavo, lakhini inumbula chavo chivele patali nani.9Vakhani abudu wakha, khwasababu vivulicha amavulicho kekavele malakicho kavanadamu.''10Nekhe avakhemelye umkhutano nu khuvachovela, "Mupulikhaniake na mumanyike\_\_11Hakuna khinu shekhiyingila mumulomo mwa munu nu khumufanya muvivi. Bali, khila shekhihuma mumulomo ndio shekhikhamufanya umunu ukhuva muvivi.''12Ndio avanyasule pevamuhelelye nukhuchova nu Yeesu, "'Je!, Umanyile Avafalisayo pevakhapulikhe ilicho vakhadadile?"13U Yeesu avahikile nu khuchova, "Khila mumea ambakwe Ubaba vangu va khushanya siakupandili kwikewa.14Muvalekhake vene, avene valongochi vavabofu. Kama munu mubofu akhamulongocha umubufu muyine, voha vavili vibina mumulindi.''15U petulo ahikile nukhumuchovela uYeesu, ''Utuyelese umufananiso uku khwetu,16UYeesu ahikile, ''Nayunye pia bado simwiyilewa?17Unyenye simwivona khila shekhihelela mumulomo khiluta mulileme nu khuhelela khuchoho?.18Lakhini ifinu fyoha fyefihuma mumulomo fihuma mukati mu numbula.19Ndio finu fyefikha mtiya umunu uvuvivi. Khwa khuva mu numbula mwihuma amahoocho mabaya, uvuvulakaji, uvusinzi, uvushelati, uvuhichi, uvushuhuda wa vudesi, na maliko.20Aka ndio macho kekakhamutiya umunu uvuvivi. Lakhini ukhulya bila khukhalava amavokho sikhwukhamufanya umunu ukhuva muvivi.''21Nekhe uYeesu aheke amahali pala nu khwitenga ukhuyelekhela uvupande wa fivuta fya Tilo nu khu Sidoni.22Lolaka akhayicha umudala mukanani ukhuhuma uvupande uwe. Ayova khwa savuti akhachova, "Umianile, Mutwa, Mwana va Daudi; Umwalivangu ipumukha sana na mabepo.''23Lakhini u Yeesu siamuhikili licho. Anyasule vamwene vakha musihi, vakhachova, "Umuheche abitake yumwene, khwa khuva akhatutovela ilyove.''24U Yeesu avahikile nu khuva chovela, Sindaseng'ilwi khwa munu yeyoha isipokhuva khwa ng'oolo chechiyakile cha nyumba ya isilaheli.''25Lakhini ayichile nu khukundama mbele ya mwene, akhachova, ''Mutwa unange.''26Amuhikile nu khuchova , "Silunofi ukhutola ishakhulya sha vana ukhukakukilila amabwa.''27Akhachova, "Ee, Mutwa, hata ewe ilibwa ilidebe lilya ishakhulya shekhibina pamesa cha vatwa vavo.''28Nekhe uYeesu ahikele na akhachova, ''Mudala, ulufuvo lwakho lukomi. Na yifanyikhake kama she wilonda.'' Nu mwali va mwene avee aponile msikha ukwe.29U Yeesu ahekile mahali pala nukhuhelela kalibu ni nyanja ya Galilaya. Halafu ahele khushanya khukhidunda nu kutama ukhwe.30Lupinga lukhomi lukhayicha khwa mwene. Nu khumuletela avafivuka makulu, avabofu, avabubu, avalemafu, na vangi volofi, yevavele vataamu. Vavavikhile pa makulu ka Yeesu avaponiche.31Nu vumati wakanisiche pevawene avabudu vilongela na valemafu vifanya ikhasi, avafivukamakulu vikenda, na vaboofu vilola, vamulumbile u Nguluvi va khu Isilaheli.32U Yeesu avakhemelye avanyasule va mwene nukhuchova, "Ndivavonie lusungu uvumati, khwa sababu vavele nani khwa fikono fidatu bila khulya khinu sheshoha. sindikhilaka vahelelake khwavo bila khulya vasunge vachilikhe munjila.''33Avanyasule vamwene vamuchovie, "Twiwesa ukhupata khwiipalunyikha apa imikhate ya khutosa ukhwikuta uvumati vukomi ede?"34U Yeesu avachovie, muvee ni mikhate yilinga?" Vakhachova, henakha muhana, ni somba ndusundusu ndebe.''35UYeesu avalasimise vatame panyi.36Atolile imikhate yila henekha muhana ni somba, na baada ya khusengucha, amenywe nu khuvapela avanyasule. Avanyasule vavapelye uvumati.37Avanu voha valyele nu khwikuta. Vakhusaniche ifipolo fya fipande fya fyakhulya fyevakombwe fipande fipande fya memile fihivi henakha muhana.38Vaha yevalyele vavele vakosi elfu nne bila vadala na vana.39Nekhe u Yeesu ilake nu vumati vakhahelela khwavo nukhuyingila mukati muwatu nu khuhelela isehemu ya Magadani.

Chapter 16

1Avafalisayo na Vasadukayo vamuyiche nukhumujalibu u Yeesu avavonese iishala yeyihuma khumafuundi.2Lakhini u Yeesu avahikile nu khuvachovela "Vone yive mihe mwichova ihali ya hewa nofi, khwa khuva amafundi kavele madung'u.3Na palukhela mwichova ihali ya hewa ilelo siyo nofi khwa khuva amafundi kavele madung'u na mafulukha kakubishe amafundi koha. ' Mumanyile ukhufasili umuvonekhano kwa mafundi lakhini simwiwesa ukhufasili iishala cha misikha.4Khipelela khivivi na vusinzi khilonda iishala, lakhini hamuna yeyoha yeya khipewa, ila iya Yona. U Yeesu avalekhile nu khuhelela.5Avayasule vayichile uvupande uwakhavili, lakhini vavele vasemilwe ukhupinda imikhate.6U Yeesu avachovie, ''Mwitangake na muvechake matekela ni lisimikha lya Vafalisayo na Vasadukayo.''7Avanyasule vivuchiche miongoni mwavo nu khuchova. ''Au khwa sababu situpindili imikhate.''8U Yeesu akundweilyo nu khuchova unyenye vanya lufuvo ludebe, shekhi muhochiche nu khuchovana miongoni mwenyo nu khuchova ukhutikila khwa sababu simukha pindili imikhate?9Je bado simwikundula wala simwikhumbukha imikhate yihano yila khwa vanu elfu tano, ni fidoto filinga fyemwa khusanyiche?10Au mikhate henekha muhanasaba khwa vanu elfu nne, na fihivifilinga mwa khusanyiche?11Yivele vuli ukhuva hata simwiyelewa ukhutikila sindichovelela nanye juu ya mikhate? Mwitunjake nu khwihasali ni lisimikha lya Mafalisayo na Vasadukayo.''12Ndio vakhakundula ukhutikila akhavele sii khavachovela juu ya khwitahasali ni mikhate yeyi vele ni lisimikha bali ukhwi hasali na mavulicho ka Vafalisayo na ka Vasadukayo.13Umusikha uYeesu peafikhe isehemu cha Kaisalia ya Filipi, avavuchiche avanyasule vamwene, akhachova, "Avanu vichova ukhutikhila Umwana va Munu yuya?"14Vakhachova, "Avangi vichova yu Yohani Muchabikhaji, avangi, Eliya; na vangi Yelemia, au yumonga va vavalisi.15Avachovie unyenye mwitikila unene yune ya?16Akhahika u Simoni Petulo akhachova uveve yuve Khilisti Mwana va Nguluvi yali mwumi"17U Yeesu amuhikile nukhumuchovela, "Ukinikhilwe uveve, Simoni Bal Yona, khwa khuva idanda ni nyama sifikhakhukubukhulye ili bali ubaba vangu yavele khushanya.18Na yune pia ndikhakhuchovela uveve yuve Petulo na pashanya palikanga ili ndichenga ilikanisa lyangu. Imilyango ya khukusimu siyayisinda.19Ndikhakhupela uveve ifungulo cha vutwa wa khushanya sheshoha sheyawidinda painyi khiva khidindilwe khushanya na sheshoha sheyawidindula painyi khidinndulwa khushanya.20Nekhe uYeesu avafwindile avanyasule vatane ukhumuchovela munu yeyoha ukhutikila umwene avele yu Khilisiti.21Tangu umusikha ukwe uYeesu avangile ukhuvachovela avanyasule ukhutikila lasima ahelele khu Yelusalemu khupumuswa khwa macho molofu mumavokho kavasehe na va kuu va vakuhani na vayandikhaji khuvalakwa nu khuchulubukha ikhikono ishakhadatu.22Nekhe uPetulo amutolile uYeesu pamwenya nu khumukhenyela, khwa khuchova, ilicho ili livechake patali nave, Mutwa ili litane ukhuhumila khwakho.23Lakhini uYeesu akiliwikhe nukhumuchovela uPetulo ukomokhe khumbele yangu setani! Uveve khisuvilo khwangu, khwa khuva siwijali amachaka Nguluvi ila amacho ka vanadamu."24Nekhe uYeesu avachovele avanyasule vamwene kama munu yeyoha ilonda ukhufwata unene, lasima ibelake yumwene atolake umupingilihicho kwamwene nu khufwata.25Khwa khuva yeilonda ukhuka vana amaisha kamwene, akhakayacha, na khwa yeyoha yaiyacha amaisha kamwene khwajili yangu akhakakhombola.26Je! faida gani yeyaipata umunu voneapate iinyi yoha lakhini ayache amaisha kamwene? Je! khinukhi sheyaitola umunu katika khubadilisana na maisha kamwene?2728Khwa khuva umwana va Adamu ya iyicha khwa vuvalache wa baba vamwene. Numwene akhamulipa khila munu ukhulingana na macho kamwene. Salwesi ndikhavachovela khuna baasi yenyo yemuyimile apa siya mwivonja ukhufwa mbakha ya vakhamuvona Umwana va Adamu iyicha nu vutwa wa mwene.

Chapter 17

1Ikhikono isha mutanda badaye u Yeesu avatolile pamonga nu mwene uPetulo, nu Yakobo nu Yohani umulongove , avatolile mbakha khushanya khukhidunda ikhitali shavo vavene.2Abadiliswe mbele yavo isula ya mwene yang'alaka kama lichuva, nimienda ya mwene chavonekhine chi ng'ala kama khuvafu.3Lolake pala vahumie uMusa nu Eliya viongela numwene.4U Petulo akhahika nukhumuchovela u Yeesu, "Mutwa lunofi khwetu uwewe ukhuvepo mahali apa kama widobokha, ndichenga apa ifibanda fidatu- khimonga shakho, khimonga khwajili ya Musa, ni khimonga khwajili ya Eliya."5Umusikha ilongela, ilolaka ilifulukha livalafu lyava kubishe umwiwili, na lolake, yikhahumila isavuti muliwingu yichova uyu mwanangu mkhelwa yendipendeswa nave. Mumupulikhake umwene."6Avanyasule pevapulikhe ako, vakhabina khifudifudi nu khuyokopa sana.7Nekhe uYeesu akhayicha akhavavatake nukhuchova, "Muyinamukhe mutane ukhuyokopa."8Navene vakhayinamusa isula chavo khushanya lakhini sivamuweni munu ila yu Yeesu mwene.9Napaliviyikha khukhidunda, uYeesu avalakiche, akhachova, mutane ukhuhumia imola ya filole ifyo mbakha Umwana va Adamu peya ichulubukha ukhuhuma khuvafwa."10Avanyasule vamwene vamuvuchiche, vakhachova, "Shekhe avayandisi vichova ukhuva u Eliya iyicha khwanja?11U Yeesu avahikile nu khuchova, "uEliya iyicha salwesi na ikomosa amacho koha. Lakhini ndikhavachovela unyenye uEliya nayichile.12Lakhini sivamukundwe. Badala yakhe, vamufanya amambo kevilonda avene. Na ewe ndio Umwana va Adamu sheya ipumuswa mu mavokho kavo."13Ndio avanyasule vakhakundula ukhuti akhavele ilongela imola ya Yohani Muchabikhaji.14Pevafikhe pavumati wa vanu, munu yumonga amuhelelye, akhafukama amafukamilo mbele cha mwene nu khumuchovela.15"Mtwa umuhulumile umwanavangu khwa khuva avele ni lichilisi nu khupumuswa sana. Khwa khuva mala kholofi ibinila mumwoto au mumakasi.16Ndamuletile khwa vanyasule vakho lakhini sivawesichi ukhumuponia.17U Yeesu akhahika akhachova, unyenye khipelela shesikhiveli nu lufuvo na shekhiyanangikhe, nditama pamonga nanye mbakha pandili? Ndifumilila nanye hata pandaa? Mumulete apa khwangu."18uYeesu amukhenye, ni libepo likhamuhekake ukhijana akhaponake tangu isa yiyo.19Nekhe avanyasule vakhamuhikake uYeesu khwa sili nu khumuvucha, shekhi situkhawesichi ukhumudaka?20uYeesu avachovie, khwasababu ya lufuvo lwenyo ludebe. Salwesi ndikhavachovela kama mwiva nu lufuvo hata padebe kama lupekhe lwa mbeyo ya haladali mwiwesa ukhukhichovela ikhidunda ikhi uhame ukhuhuma apa ubite ubite ukhu na shenekhihama na ya pasiva khinu sheshoha shakhusindikhana khwenyo.21(Zingatia: Maneno ya msitari wa 21"Lakhini, iayina iyi ya mabepo yisiwesekhana ukhuheka, ila khwa manyilikho nu khufunga " hayaonekani katika nakala bora za kale).22Umusikha vavele bado khu Galilaya, uYeesu avachovie avanyasule vamwene, "Umwana va Adamu isopwa mumavokho ka vanu.23Na ya vakhavamuvulaka ni khikono ihsa khadatu ichulubukha." Avanyasule vahusunikhesana.24Navene valivafikhe khu Kapelinaumu,avanu yevikhusanya ikodi ya nusu shekeli vamuhelelye uPetulo nukhuchova, "Je umwalimu venyo ilipa ikodi ya nusu shekeli?"25"Eena" Lakhini uPetulo aliayinje mukati munyumba, uYeesu alongelye nu Petulo khwanja nu khuchova, "Wiwasa khini Simoni? Avatwa va inyi, viyanukha ikodi au uvushulu ukhuhuma khwayani? Khwa vala yevakhatawala ukhuhuma khwavakenji?26musikha uPetulo peachovile, "Ukhuhuma khwavakenji" u Yeesu amuchovie, avatawala vahechichwe mu khulipa.27tusije tukhavafanya avasa vushulu vakhatenda uvuvivi ubite khunyanja ukhatake indowani, nu khutolayila isomba yeyiyicha khwanja. Baada ya khubakalula umulomo kwanyene ukhayivona mulaishekeli yimonga uyitolake uvapelake avatosa vushulu khwajili yangu nave.

Chapter 18

1Kukwe kukwe avanyasule vakhayicha khwa Yeesu nu khumuchovela, "Yuyani yavelemukomi mu vutwa wa khushanya?''2amukhemelye umwana umudebe, amuvikhilekatikati yavo,3khuchova, "Salwesi ndikhavachovela, musipo khuhongecha nu khuva kama mwana mudebe siyamwiwesa ukhuyingila mu vutwa wa Nguluvi.4ewe yeyohe yeikhiyisa kama mwana mudebe, umunu kama uyo avele mukuu mu vutwa wa Nguluvi.5yeyohayeakhamwanukhila umwana umudebe khwa litawa lyangu akhanjanukhila unene.6yeisababisa mumonga kati ya vadebe ava yevakhanifuwa, ukhuasi yiva lunofi khwa munuuyo ilikanga likuu lya khuhalulila likhungwe musingo mwa mwene, nu khudwivicha pakhina sha nyanja.7khwa inyi khwasababu ya musikha kwa khukwaswa! khwa khuva lasima khwamusikha ukwe ukhwicha, lakhini ole wamwene umunu yula umusikha kwiyicha khwajili ya mwene!8ilivokho lyakho au ilikulu lyakho likhusababise ukwase, udumulake nu kutakapatali nave. Lunofi saidi khwakho uveve ukhuyingila khuwumi uvele bila livokho au khilema, khulikho ukhutakwa mu mwoto kwa milele uvele na mavokho koha au makulu koha.9Kama iliho lyakho likhu kwasiche, ukholovolake nu khulitaka patali nave. Lunofi saidi khwakho uyingile khuwumi ni liho limonga, khulikho ukhutakwa khu mwoto kwa milele uvele na miho koha.10Mulolake kwamba musunge mukha musala yumonga va debe ava. Khwakhuva ndikhavachovela ukhuva khushanya khuna malayikha avene fikono fyoha vilola isula ya baba vangu yavele khushanya.11Maneno yanayoonekana kama ya msitari wa 11, "Khwa khuva umwana va Adamu ayichile khuhosa khila shekhiyakile).12Mwiwasa khii? Ndee umunu avele ni ng'oolo mia moja na yimonga ya nyene yikhayaka je siikhachilekha chila tisini na tisa khukhidunda nukhuhelela khulonda iyimonga yeyiyakile?13Na halafu akhyivona kweli ndikavachovela ikhela khulikho chila tisini na tisa chisichiyakili.14Khwa ewe siyo mapenzi ka Baba venyo uva khushanya ukhuva mumonga vavadebe ava ayangamile.15Kama umulongo vakho akhukhosiele, ubitake ukhamulase idosali yeyivelepo kati yakho nu mwene pavele mwene. Kama akhupulikhinie, wivecha umukomwise umulongovakho.16Lakhini kama sakhupulikhinie, umutolake umulongovo yumonga au vavili saidi pamonga nave, Khwa khuva milomo ya vashahidi vavavili au vadatu khila licho liwesa ukhuhakikiswa.17Na kama apusiche ukhupulikhania, ulichovelake ilikanisa ilicho ilyo kama apusie newe ukhulipulikhania ilikanisa, basi, na vechake kama munu va matayifa nu mutosa vushulu.18Kweli ndikhavachovela, sheshoha khila sheyamukhakhifunga pa inyi na khushanya khifungwa na sheshoha sheyamwifungula pa inyi na khushanya khifungulwa.19Khangi ndikhavachovela kama avanu vavili kati yenyo vachovane khwa licho lyelyoha pa inyi lyevanyilikhe ilyo u Baba vangu va khushanya akhalifanya.20Khwa khuva vavili au vadatu pevakhusanyikhe pamonga khwa litawa lyangu, nayune ndivele pakati na kati pavo.21Khangi uPetulo akhayicha nu khumuchovela uYeesu, "Mutwa, malakhalinga umulongo vangu anikhosele nayune ndimusamehake? Hata mala henekhamuhana?"22U Yeesu amuchovie, "Sindikhakhuchovela mala henekha muhana, lakhini hata mala sabini mala hene khamuhana.23Khwa sababu iyo uvutwa wa khushanya sawa numutwa fulani yealondaka ukhusayilisa ihesabu ukhuhuma khwa vatumwa vamwene.24Pevangile ukhusayilisa ihesabu, mutumwa yumonga akhaletwa khwa mwene ambave adayiwaka talanda elfu lichumi.25Khwa khuva siaveli ni njila ya khuhomba, umutwa vamwene alakiche akuchwe, umudala vamwene pamonga na vana va mwene ni khila khinu shealinasho, na mahombo kafanyike.26Ewe umutumwa abinila akhafuka amafukamilo, mbele ya mwene, akhachova, 'Mutwa, uvechake nu vufumilifu pamonga nani na ndikhakhuhomba khila khinu.27Nekhe umutwa va yula umutumwa, khwa khuva asukhumilwe sana nu lusungu, amulekhile nu khumupyanilailideni ilyo.28Lakhini umutumwa yula ahekile nukhumupata yumonga kati ya vatumwa vayine ya amudayaka ilideni dinali mia. Amukhwekile amubudila khumugolomela, nu khumuchovela, undipake khilashendi khakhudayi.'29Lakhini yula umutumwa muyine abinile nu khumusihi sana akhachova, uvechake nuvufumilifu nani, ndikhakhulipa.'30Lakhini umutumwa yula uva khwanjaabelile. Badala yakhe ahele nu khumutaka khumagelesa, mbakha peya ihomba khilasheakhamudayi.31Na pevalolile avatumwa vayavokhila shekhihumie. Vasikitikhe sana. Vayichilenu khumuchovela umutwa vavo khila khinu shekhihumie.32umutwa va mutumwa yulaamukhemelye, nukhumuchovela, 'Uve mutumwa muvivi, ndakhuhulumie uveve ilideni lyangulyoha khwasababu ya khunisihi sana.33Siyitakhiwike ukhumupyanila umutumwa muyino, kama unene shendikhakhupyanie uveve?34Va mwene adadile nukhumukhabisi khwavala ava pumusaji mbakha peya ihomba ikhiasi shohasheidayiwa.35Ewe ndio ubaba vangu va khushanya sheyaifanyila, kama khila yumonga venye siakhampyanila umulongovevamwene ukhuhuma munumbula mwenyo."

Chapter 19

1umusikha uYeesu peamalile amacho ako akhaheka khu Galilaya, nu khuhelela khumipakha ya khu Yudeya khuvulongo ya lukasi ulu Yolodani.2vukhumi wamufwatile na vakhaponechwa ukhwe.3Avafalisayo vamhikile, vakhamusede, vamucho, '''Je yivele halaliumunu ukhumulekha umudala khwa sababu yeyoha?''4U Yeesu akhahika nu khuchova, "Simwasomili, umwene ye avavumbile pakhwanja avavumbile umukosi nu mudala?5Na khangiakhachova, 'Khwa sababu iyo umukosi akhamulekha ubaba va mwene nu mama va mwenenukhuvungana nu mudala va mwene, navene vavili viva muvili kumwinga?'6Ewe siyo vavili khangi, bali muvili kumonga. Basi, khila shekhivunganiswe nu Nguluvi, umunu yeyoha atane ukhukavania.''7Vamuchovie, "Lino shekhini u Musa alituamulu ukhutola ihatia ya khulekhana nukhumulekha?"8Akhavachovelake, "Khwa vunonono wenyo wa numbula uMusa avapelye uluhusaukhuvalekha avada venyo, lakhini tangu pakhwanja siyaliewe.9Ndavachovie, yeyohayakhamulekha umudala va mwene pakhuva khwa sababu ya vumalaya, nu khukeka yungi, isininave. Nu mukosi yakhamukekeka umudala ya lekhilwe isini.''10Avanyasule vamuchovie uYeesu, "Kama ewe ndio sheyivele khwa mukosi nu mudala va mwene, silunofi ukhukeka.''11uYeesu avachovie, '''Siyo khila munu iwesa ukhuyanu khila amavulicho aka, bali khwavala tu yevaluhusiwe ukhuyanukhila.12Khuva vavelepo avatowashi yevaholikhweukhuhuma mumaleme kava mama vavo. Na newe khuna vatowashi yevafanyilwe na vanu. Na khuna vatowasheshi yevifanyile vatowashi khwajili ya vutwa wa khushanya. Yeiwesaukhuyanukha amavulicho aka na akayanukhake.''13Nekhe vamuletiele baasi ya vana avadebe ili avavikhile amavokho pashanya pavo nu khunyilikha, lakhini avanyasule va mwene vava khenye.14Bali u Yeesu akhachova, "Muvaluhusu avana avadebe wala mutane ukhuvabecha ukhuyicha khwangu, khwa khuva u vutwa wa khushanya wa wavanu kama vene.15Nu mwene akhavikha amavokho kamwene pashanya pavo, na khangi akhaheka pala.16Lolake munu yumonga akhayicha khwa Yeesu nukhuchova, "Mwalimu, khinu khini ikhinofishendilondekhwa ukhuanya ilindipate ukhuva nu wumi wa milele?"17UYeesu amuchovie, "Shekhini ukhambucha khinu khiiikhinofi? Khuna yumonga tu yavele mwema, lakhini ndewilonda ukhupata uwumi ukhamulakeisheliya cha Nguluvi.''18Umunu yula akhamuvuchake, "Sheliya chi khwii?" UYeesu akhachova, "Utane, ukhuvulaka, utane u khuhicha, utane ukhuchova uvudesi,19ubaba vakhonu mama vakho, na umukhelake ujilani vakho kama numbula yakho.'20Umunu yula amuchovie, "Amambo koha ako ndikayinatie. Bado ndilondekhwa khi? "21Yeesu amuchovie, ''Kama wilonda ukhuva mukamilifu, ubitake ukha kuche fye ulinafyo nukhuvapela avamasikhini, wiva ni hasina khushanya. Halafu wichake ufwate.''22Lakhini ukhijana yula peapulikhe kala uYeesu keamuchovie akha heka khwa lusungu, khwa sababu avele imiliki ilipwela lyolofi.23UYeesu avachovie avanyasule va mwene, "Salwesi ndikhavachovela, finonono khwa tajili ukhuyingila muvutwa wa khushanya.24Khangi nikhavachovela, lahisi ingamiya ukhuluta pa kilanga sha singano, khulikho khwa munu tajili ukhuyingila mu vutwa wa Nguluvi.''25Avanyasule pevapulikhe ako,vakanisiche sana nu khuchova, ''Yuya basi yeya ikhombokha?"26UYeesu avalolile nu khuchova, "Khwa vanadamu ilyo siliwesekhana, lakhini khwa Nguluvi kohakiwesekhana.''27Nekhe uPetulo amuhikile nu khumuchovela, "Lolake, tukalekhile koha nu khukhufwata uveve. khinukhi sheyatwipata?"28UYeesu avachovie, "Salwesi ndikhavachovela, umwene yeafwatile unene, mulubabo ulupya umusikha umwana va Adamu peya itama pakhideko sha enzi sha vuvalache wamwene, nayunye mwitama pashanya pa fideko lichumi nifivili fya enzi, khuvahukhumuamakabila lichumi na kavili ka Isilaheli.29Khila yumonga venyo yeayilekhile inyumba, kaka, mulumbu, baba, mama, vana, au lihala khwajili ya litawa lyangu, iyanu mala mia nu khuvulisi uwumi wa milele.30Volofi yevavele va mwisho, na yevavele va mwisho ya viva va khwanja

Chapter 20

1Khwa khuva uvutwa wa khushanya wiwana nu mumiliki va lihala, yealamwikhe palukhela sana ili akongole avafanyakhasi vali hala lya mwene lya misabibu.2Baada ya khuva vayidingine na vafanyakhasi dinali yimonga khwa munyi, avaseng'ile ukhubita khulihala lya mwene lya misabibu.3Ahele khangi baada ya masaa kadatu dee nukhumuvavana avafanyakhasi vangi vavele vayimile bila khasi pa lieneyo lya soko.4Avachovie, 'Nayunye pia mubitake khulihala lya misabibu, na sheshoha shekhivele halali ndikhavapela.' Ewe vahele khufanya ikhasi .5Ahele khangi baada ya masa mutaanda na khangi mu masaa ka fundikhamuhana napo afanyile newe.6Imala yingi khangi munamo saa ya lichumi ni yimonga ahele nu khuvavona vanu vangi vayimile bila khasi. Avachovie shekhi muyimile apa bila khasi khikono khisima?7Vamuchovie, khwasababu hakuna munu va khutukongola. Avachovie unyenye nayunye mubitake khulihala lya misabibu.'8Umusikha kwa pamihe, pekwafishe umunyalihala lya misabibu amuchovie umwimili ehi va mwene, 'Uvakhemele avafanyakhasi nu khuvahomba umushahala, khwa khuvanga uvangu nu va mwiso mbakha uva khwanja.9Vali vayichile vala yeva kongolilwe saa ya lichumi ni limonga khila yumonga vavo ayanwikhe dinali.10Pevayichile avafanyakhasi avakhwanja vawasiche ukhutikila viyanukha saidi, lakhini vayanwikhe navo khila yumonga dinali yimonga khila munu.11Baada ya khuyanukha amahombo kavo, vamlalamishe umumiliki va lihala.12Vakhachova, 'Avafanyakhasi avamwisho vatumie lisaa limonga tu ukhufanya ikhasi lakhini uva ling'anise nawe, uwewe tupindile umuchiko khwa khikono khisima nu khupya na mafukhe.'13Lakhini umunyalihala akhahika nu khuchova khwa yumonga vavo, 'Lafiki, sinditendili licho libaya. Lakhini situkhayiding'ini nani khwa dinali yimonga?14Uyanukhake khila shekhivele shakho nauhelelake luvele lukhelo lwangu ukhuvapela ava avafanyakhasi yevaajiliwe pa mwisho sawa nave.15Je! Siyiveli haki khwangu ukhufanya khila shendilonda ni mali changu? Au iliho lyakho livivi khwa khuva unene ndivele munofi?16Khwa ewe uvakhwanja ivava mwisho nu vamwisho iva vakhwanja"17U Yeesu peali iyinukha ukhuhelela khu Yelusalemu avatolile avanyasule vamwene lichumi na vavili pamweya, ni njila akhavachovela,18"Lolake twihelela khu Yelusalemu, nu Mwana va Adamu isopwa mumavokho ka vakhomi va makuhani na vayandikhaji. ya Vakhamuhukhumu ukhufwa19na vakhamuhumia khwa vanu va matayifa ili ukhumuseda, ukhumutova nu khumupumusa. Lakhini ikhikono ishakhadatu ichulubukha."20Nekhe umama va vaana va Sebedayo ayichile khwa Yeesu na vana vamwene. Afumike amafukamilo pavulongolo pamweene nu khumunyilikha khinu ukhuhuma khwa mwene.21U Yeesu amuchovie, "Wilonda khini?" Amuchovie, "Uamulu ukhuva ava vanangu vavili vatame, yumonga ilivokho lyakho lya khulyando nu monga ilivokho lya khung'iki mu vutwa wakho."22Lakhini uYeesu ahikile nu khuchova, "Simanyili khila shewinyilikha. Je! wiwesa ukhukhinywela ikhikhombe ambassho sheyandinywela?" vamuchovie, "Twiwesa."23Avachovie, "Ikhikhombe shangu hakika mwinywela. Lakhini ukhutama mlivokho lyangu lya khulyando ni livokho lyangu lya khung'iki siyo khasi yangu ukhuvapela, lakhini khwa vala ambavo yenevaandahiliwe nu Baba vangu."24Avanyasule vangi lichumi vali vapulikhe ewe, vahusunikhe sana na vala ava longo vavili.25Lakhini uYeesu avakhemelye yumwene nu khuvachovela, "Mumanyile ukhutia avatawala va matayifa viyinaticha, na vakomi vavo vitekelesa amamlaka kavo.26Lakhini yitane ukhuva ewe khwenyo. Badala yakhe, yeyoha yeilonda ukhuva mkhomi mumiongoni mwenyo lasima ave mutumishi venyo.27Na yeilonda ukhuva va khwanja mumiongoni mwenyo lasima ave mutimishi venyo.28Kama uMwana va Adamu siayihili khutumikhilwa ila khutumikha nu khutola uwumi wamwene ukhuva vukhombochi khwa volofi."29Umusikha vihuma khu Yeliko, uvumati vukomi wa vafwatile.30Na vavawene avabofi vavili vatamie mulukilikili lwa balabala. Valivapulikhe khuva uYeesu iluta vayovile khwa savuti nu khuchova, ''Mutwa, Mwana va Davudi, utuvonele lusungu."31Lakhini uvumati wavakhenye, nu khuvachovela muchikhake. Hata ewe, avene vayovile khwa savuti saidi nu khuchova, "Mutwa, Mwana va Davudi, utuvonele lusungu."32Nekhe uYeesu akhayima nu khuva khemela nukhuvavucha, "Mwilonda ndivafanyile khini?"33Vamuchovie, "Mutwa amiho ketu kaubukhulwe."34Basi uYeesu, akhava akhwekilwe nu lusungu, akhavata amiho kavo malayiyo, vakhayanukha uvuweso wa khulola vakhamfwatake.

Chapter 21

1U Yeesu na vanyasule va mwene vafikhe kalibu ni Yelusalemu nu khuhelela mbakha khu Betifage, khuki dunda ikhiseituni, nekhe uYeesu avaseng'e avanyasule vavili,2akhavachovela, "Mbitake mbakha ikhijiji shekhifwatila, na mala khamonga mukhayivona ipunda yikhungilwe pala, ni shanapunda pamonga nayo. mhudulake nukhuleta khwangu.3Uvone munu yeyoha akhavavucha sheshoha ukhuhusu ilyo, mwichova, `Mutwa akhayihitaji, ` nu munu uyo mala khamonga akhavaluhusu mwichake pamonga nave''4Imola iyi yahumie lyali lila lyelyachovilwe ukhulutila khwa muvilisi lasima litimiswe. Avachovie,5Muvachovele avali Sayuni, lolake, umutwa vakho iyicha khwenyo, munyenyekefu na vele ahovile ipunda nu mwana punda mkosi, mwana punda mukeke.6Nekhe avanyasule vahekile nu khufanya kama uYeesu sheavalakiche.7Vayiletile ipunda ni shana punda nukhuvikha imienda yavo pashanya yanyene, nu Yeesu atamie pala.8Volofi katika mukhusanyikho vachalikhe imienda yavo munjila, na vangi vadumwe amafafya ukhuhuma mumabihi ukhuchalikha munjila.9Uvumati wamulongolye uYeesu na vala yevamfwatile vayovile khwa savuti, vakhachova,"Hosana khwa mwana va Davudi! Mukinikhwa yeiyicha khwalitawa lya Mutwa. Hosana khushanya saidi!"10U Yeesu ali afikhe khu Yelusalemu, khivuta khisima shakhenyamwikhe nu khuchova, "Uyu yuya?11"Uvumati wahikile, "Uyu yu Yeesu Muvilisi, ukhuhuma khu Nasaleti ya khu Galilaya."12Nekhe uYeesu ayinje mu hekalu lya Ngulubhi. avadakile voha khwivala yevavele vikula nu khukucha muhekalu. Halafu akalawe imesa cha vabadilisaji va hela ni fideko fya vakucha njiva.13Avachovie, "Yiyandikhilwe, `'Inyumba ya yikhemelwa nyumba ya manyilikhilo, `lakhini unyenye mufanyile manga ya vanyakaji."14Nekhe avabofu na valemafu vamuyiche khuhekalu, numwene avaponiche.15Lakhini umusikha avakhomi va makuhani na vaandishi pavawene ivilole fyeatendile, na pevapulikhe avana viyovailyove muhekalu nu khuchova, "Hosana khwa Mwana va Davudi," vakhamulilwe ni likoka.16Vamuchovie, "Upulikhe khila shekhichowa na vanu ava?" U Yeesu avachovie, "Ee! Lakhini sinamukela ukhusoma ukhuhuma mumilomo ya vana na vana avakekhe aviyong'a muna lu lumbo kamili?"17Nekhe uYeesu avalekhile nu kubita khwivala mu miji kwa Besaniya nu khukona ukhwe.18Palukhela ali ikomokha khu mujini, avele ni njala.19Awene umukhongo mulukilikili lwa balabala. Ukuhelelye. lakhini siapatili khinu mushanya yakhe ila amatundu. Akuchovie, "Khutanakhuva na matunda khwakho daima khangi." Mala yiyo ilibihi lya nialile.20Avanyasule valiwene, ewe vakanisiche nukhuchova, "Yivelevuli umubihi kunialile?"21U Yeesu avahikile nukhuvachovela, "Salwesi ndikhavachovela, kama muve nulufuuvo bila wasiwasi, siyamwifanya khwa mubihi tu, lakhini hata ikhidunda, ` khitolwe nu khutakwa khunyanja, `na kifanyikha.22Sheshoha sheyamwinyilikha khwa khusali, khuno mwifuwa mwiyanukha."23U Yesu peafikhe khu hekalu, avakhomi va vakuhani na vaseehe va vanu vamuyiche umusikha peavele ivulicha nu khumuvucha, "Khwa mamlaka kaya wifanya mambo aka? Na yuya yakhupelye amalaka aka?"24U Yeesu avahikile nu khuvachovela, "Nayune khangi ndikhavavucha liswali limonga. kama mkhanjovella nayune newe ndikhavachovela khwa mamulaka kaya ndifanya amacho aka.25Uluchabikho lwa Yohani- lwahumile khwii, khushanya au khwa vanu?" Vivuchiche vavene, vakhachova, vonetuchove, wahumile khushanya, `akhatuchovela, mbona simwamufuviilwi? `26Lakhini vonetuchove, `wahumile khwa vanu, `tukhavayokopa umukhutano, khwa khu voha vakhamuvona u Yohani kama muvilisi."27Nekhe vamuhikile uYeesu nu khuchova, "Situmanyi" Avachovie, "Wala nayune sindikhava ehovela khwa mamulaka kaya ndifanya amambo aka.28Lakhini mwiwasa khi? Umunu umunya vana vavili. Ahele khwa monga nukhumuchovela, `Mwanavangu, ubitake ukhafanye ikhasi khuli hala lya misabibu29ilelo. `Umwana ahikile nukhuchova, `sindibita, 'Lakhini pembeele abadilise amawaso kamwene nukhuhelela.30Nu munu yula ahele khwa mwana uva kha vili nu khuchova khinu khikhila. Umwana uyu ahikile nukhuchova, `ndihelela, mutwa', lakhini siaheli.31Yuya kati ya vana vavili yeafanyile sheilonda ubaba vamwene? Vakhachova, "Uva khwanja." uYeesu avachovie, "Salwesi ndikhavachovela, avakhusanya vushulu na vamalaya viyingila mu vutwa wa Nguluvi kabula yenyo ukhuyingila.32Khwa khuva uYohani ayichile khwenyo khwanjila yeyinyokhile, lakhini simwamufuviilwi, lakhini avakhusanya vushulu na vamalaya vamufuviilwe. Na yunye, pemwawene ilyo litendekha, simwawesiche ukhuhongecha ili pembele mufuuwe.33Mupulikhaniake umufananiso ukungi. Khwavele nu munu, munu munya lieneo likomi lya alisi. Apandile imisabibu, avishe uluviko, atengenise ishombo sha khuhuchila idifayi, achengile nu munala kwa mulindaji, nu khulikodisa khwa vatunja sabibu. Nekhe ahelel khu inyi yingi.34Umusikha kwa khufuna isabibu pekwasikalye, avaseng'ile baasi ya vatumisi khwa valimaji va misabibu khutola isabibu yamwene.35Lakhini va avalimaji va sabibu vavatolile avatumisi vamwene, vamutovile yimonga, vamuvulike uyungi, nukhumutova monga khwa makanga.36Khwa mala yingi, Umumiliki avaseng'ile avatumisi vangi, volofi saidi ya vala ava khwanja, lakhini avakulima va misabibu vavakhitie newe.37Baada ya apo umutwa yula amuseng'ile khwavo umwana va mwene, akhachova, `'Vakhamuheshimu umwanangu.'`38Lakhini avalimaji va misabibu vali vamuwene ukhijana yula, vachovine, `'Uyu ndioo mulisi, Mwichake, tumuvulake nu tumiliki uvulisi.'39Ndioo vamutolile, vamutakile khwi vala ya lihala lya misabibu nu khumuvulaka.40Jee umumiliki va lihala lya misabibu yaiyicha akhava khita vuli avalimaji va misabibu?"41Vamuchovie, "Akhavayananga avanu avo avavivi khwanjila ya vukhali saidi, nu khukodisa ilihala lya misabibu khwa vakulima vangi va misabibu, avanu ambavo ya vihomba khwa jili ya sababu ya chifundile."42U Yeesu avachovie, "Simwasomili mu maandikhe, 'Ilikanga lye valibelile avafundi livele likanga likuu lya lutu. Ili lya humile khwa Mutwa, na likaniswa pa miho ketu?'43Ewe ndikhava chovela, Uvutwa wa Nguluvi witolwa ukhuhuma khwenyo nu khupewe ilitayifa lyelijali amatunda kakhe.44Yeyoha yeyaibina pashanya palikanga ilyo idenyekha fipandefipande. Lakhini khwa yeyoha yeyalikhamubinila, likhamuhalula."45Avakhomi va vakuhani na vafalisayo pevapulikhe imifananiso ya mwene, vakhavona ichovelelela khwavo.46Lakhini khila ya vilonda ukhukolosa amavokho pashanya pamwene, vayo khwipe umukhutano, khwa khuva avanu valolaka kama muvilisi.

Chapter 22
1U Yesu aachovile navo khangi mifano, aatike,2"Uvutwa wa khushanya vuwanine nu mutwa yeaandahile ishelehe ya halusi ya mwana va mweene.3Avaseeng'ile watumishi wa mweene khuvakalibisa yevaveele vaalikhilwe ukhuyicha khu shelehe ya halusi, lakhini sivaafikhi.4U Mutwa avaseeng'ile watumishi vaangi, akhatikila. ''Mvachovelake vooha yevakhaalikhilwe, Mlangake, ndiandahile ishakhulya. Fahali ni ndama changu chinonile chihiyilwe, na mambo kooha kavele tayali, mwichake khu shelehe ya halusi.''5Lakhini avaanu avo sivasingatieli khwa dhati mwaliko kwa mwene. Baasi vaahele mu mahala kaavo, na vangi vakomwikhe mu sehemu chavo icha byasala.6Avangi waliwainukia avaseng'wa va Mutwa nu khuvadhalilisha nu khuvavulaka.7Lakhini umutu aadadile. Aaseng'ile jeshi lya mwene avavulike vala avavulakaji nu khuteketesa ikhivuta shavyo khwa mwoto.8Kisha aavachovye avatumishi va mwene, "Ihalusi yivele tayali, lakhini yevakhaalikhilwe hawakustahili.9Khwa hiyo mhelelake khunjila malekhano ingomi, muva alikhake avaanu volofu kadili sheyiwesekhana vayichake khu shelehe ya halusi.''10Vatumishi vahele mu njila ingomi nu khuvakhalibisa avaanu vevooha yevavawene, aveema na vabaya. Hivyo uvukumbi wa halusi wamemile avakeenji.11Lakhini u Mutwa aliayingye khuvalola avakenji, aamuweene umuunu yumonga amoaye siafwalili lifwalo lasimi lya halusi!12UMutwa aamuvuchiche, 'Lafiki, upatile vuli ukhufikha mukati umu bila lifwalo lya halusi?' Nu muunu uyo siahikili sheshondi.13Ndyo umutwa peavachovye avatumishi va mwene, "Mumukhange umuunu uyu amavokho na makulu mumu lahile khwivala khu ng'isi, ukhwe ndyo khweya khwiva ikhiveembo nu khuhalula amiino.14Khwa khuva volofu vikhemelwa, lakhini vaehakulwa vavele vadebe.''15Nekhe ava Mafalisayo vaahekile nu khupanga jinsi ya khumkhamula u Yeesu kwa macho ka meene.16Ndyo vavaseng'ile avanyasule vaavo pamonga na Vahelode. Na vaamchovye u Yeesu, "mwalimu, tumanyile uveve uli muunu va salwesi na kwamba wifundusa matakwa ka Nguluvi kwa salwesi. Na siwijali amaoni ka muunu yungi na siwivonesa uvupendelelo khwa vaanu.17Khwa hiyo utuchovele, wahocha khini? Je, yivele sahihi ukhuhomba ikodi khwa Kaisali au nengi ng'olo?''18UYesu aamanyile avuviivi wavo akhachova, '''Shekhikhi mukhanjalibu, unye vanafiki?19Mundaase isilinge yeyitumikha ukhulipa ikodi.'' Nekhe vamletelake idinali.20UYeesu aavavuchiche, ''Isula ni litawa ili fivele fya yaani?"21Vaamuhikile, "Fya Kayisali.'' Nekhe u Yesu akhavachovelake, "Mumpelake u Kayisali ifinu fye fivele fya mwene u Khayisali ni fya Nguluvi mumpelake u Nguluvi.''22Vaali vapulikhe ewe vakanisiche. Vamlekhile aveve nukhuhelelaka.23Ifikono ifyo baasi ya Masadukayo vaayichile khwa Yeesu, vala yevitikila khunganya vufufulo wa vaafu. Vaamvuchiche,24Vaatike, "Mwalimu, u Musa aatikele ndee umuunu afwele bila khubaba mwana, umlongove amhalaake umdala uyo nu khumpela umwana khwajili ya valoongove.25Vavele ekhwe avaloongo mnana saba. Uva kwanja aakekile halafu aafwele bila khubaaba avaana. Amleshe umdala kwa mloongove.26Hangi na yumlongeve uvakhavia akhitile mewa, hangi na yuva khadatu, yikhava deeni hadi khwa yula uva mnana.27Baada ya khukhita ewe vooha na yumwene umdala yula aafwele.28Lino mu vufufukho umdala uyo yaiva mdala va yaani Khwa valoongo ava mnana? khwa sababu vooha vamkekile.''29Lakhini u Yeesu aavahikile nu khuvachovela, "Mwikhosela, khwa sababu simumanyili amandikho wala uludali lwa Nguluvi.30Khwa khuva mu vufufukho, avaanu sivikeka wala sivikekwa. Badala yakhe avaanu viva ngita va malayikha ukhwe khushanya.31Lakhini ukhuhusu uvufufukho wa vaafu, simvawahili ukhusoma khila ambasho u Nguluvi aakhichovile khwenyo, akhatikila.32Unene ndivele Nguluvi va Ibulahimu, nu Nguluvi va Isaki, nu Nguluvi va Yakobo? Nguluvi sindili Nguluvi va vaafu, balindili Nguluvi va vuumi.33umsikha kusanyiko valivapulikhe iili, vaakanisiche amafundiso ka mwene.34Lakhini Mafalisayo vaali vapulikhe ukhuva u Yeesu avachisiche ava Masadukayo, vilundaniche vaveene pamonga.35Yumonga vaavo, aavele mwana sheliya, aamuvuchiche iliswali kwa khumkela.36"Mwali,u, amuli yilikhu iyivele ngomi khulikho chooha mu sheeliya?"37U Yeesu aahikile, ''Lasima umkhelake u Mutwa kwa mwoyo khwoha, khwa numbula yakho yooha, na khwa luhala lwakho lwooha.38Iyi ndyo amuli yeyivele ngomi na ya khwanja.39Niya khavili yikwanana na iyo-Lasima ukhumkhela ujilani vakho ngita she ukhikheela yuuve.40Isheliya choha na vavilisivitekemela iamuli ichi chivili.''41Na Mafalisayo vaali vavele bado vilundaniche pamonga, u Yeesu aavavuchiche iliswali.42Aatike, "Je! mwihoocha khini juu ya khilisiti? umweene avele mswamu va yaani?" Navavene vamuhikile, "Mswamu va Daudi.''43U Yeesu aavahikile, "Ni khwa namuna yilikhu u Daudi khi Mbepo akhaukhemela Mutwa, itikila,44'U Mutwa aamchove Mutwa vangu, "Utaame khu livokho lyangu lya khulyaando, hadi peyandikhavakhita avaadui vaakho vaviikho paanyi pa makulu kaakho.'''?''45Ndee u Daudi akhamkhemela u Khilisiti "Mutwa,'' jinsi yilikhu yaiva mwana va mweene?"46Hakhuna yeawesiche ukhumuhika ilicho khangi, na hakhuna aliyethubutu khangi ukhumuvucha amaswali neaho tangu ikhikono isho nu khuyendelela.

Chapter 23
1Pembele aalongelye nu vumati wa vaanu na vanyasule va mwene. Akhatikila,2"Vandishi na Mafalisayo vitamila ikhideko sha Musa.3Khwa hiyo sheshooha shevakhavaamulu ukhufanya, mufanyake khuno mukhavachunguusa. Lakhini mtane ukhuyiikila amatendo kaavo, khwa sababu aaveene vitamukha amambo kesivifanya.4Salwesi, aveene vivopa imichiko michito ambayo yivele figumu ukhuyipinda, na kisha vakhavatwikha avaanu mumaveka kaavo. Lakhini aveene vasihekelecha hata khikhonji kuyipinda.5Amatendo kaavo kocha, vifanya ili valolwake na vaanu. Khwa sababu aveene vipanula amasandukha kaavo nu khuyoongelecha uvukhomi wa mapindo ka mafasi kaveene.6Aveene vipendelela ukhutaama amaeneyo ka khifahali khu shelehe nu mufideko fya heshima mukati mu masinagogi,7nu khuhungilwa khwa heshima mumaeneo ka soko, nu khukhemelwa ''Valimu'' na vananu.8Lakhini unyeenye simwipaswa ukhukhemelwa '''Uaalimu,'' Khwa khuva mlineve mwalimu yumonga, nu nyeenye nye vooha mli valoongo.9Siyo khumukhemela munu yeyoha pene duniya apa khwa baba veenyo, khwa khuva mvele nu dadi yenyo yumonga swee, nu mwene avele khushanya.10Wala mtane khukhemelwa 'vaalimu,' khwa khuva mlinave mwalimu yumonga swee, yaani u Khlisiti.11Bali yavele mukhomi miongoni mweenyo alaava mtumishi veenyo.12Yeyondi yeakhiyinula alayiiswa. Na yeyondi yakhiyiisa yaiyinuliwa.13Lakhini ole weenyo vaandishi na Mafalisayo, vanafiki! Mkhavafungila avaanu uvutwa wa khushanya. Na yuuye simwiwesa ukhuyingila, na simukhavaluhusu yeviyingila ukhu khita ewe.14Ole weenyo vandishi na Mafalisayo vanafiki khwa khuva mukhamila avajane.15Ole weenyo vaandishi na Mafalisayo,vanafiki! mwihakama mu nyanja khumwambo nu khufikha khumukhita munu yumonga afuwake kala kemwifundisa, na peivangita yuunye, mukhamukhita mala khavili mwana va jehanamu ngi shemuvele unyeenye.16Ole weenyo fiongosi vabofu,yeyondi yeilapa khwa hekalu, si khinu. Lakhini yeilapa khwa sahabu ya hekalu, afungilwe ni kilapo shamweene.17Unye fipofu vapumbafu, khilikhu khikomi khulikho ikhiingi, isaahabu au hekalu ambalyo livikhilo wakfu saahabu khwa Nguluvi?18Na, yeyoha yeilapa khwa masabahu, sikhinu. Bali yeilapa khwa vuseembe uvuvele khushanya khwa mwene, afungilwe ni khilapo sha mwene.19Unye vaanu vabofu, khilikhu khikhomi khulikho ikhingi, uvuseembe au masabahu ambako kivikha wakfu uvuseembe wewitolewa khwa Nguluvi?20Khwa hiyo, umwene yeilapa khumasabahu ilapa nu khwa fiinu fyoaha fyefivele pashanya pakhe.21Naye ilapa khu hekalu, ilapa khwa ilyo na khwa mweene yeitaama mukati mwakhe.22Na yeilapa khwa mbingu, ilapa khu khideko sha enji ya Nguluvi nu khwa mwene yeitaama pashanya pakhe.23Ole weenyo, vaandishi na Mafalisayo, vanafiki! Khwa khuva mwihomba isaka khwa binjali, mnaanaa nu mchicha, lakhini mkhakalekha amambo machito ka sheliya- salwesi, lukano, nu lufuuvo. Lakhini akadeni mwipaswa ukhuva mukafanyile, na siyo khukalekha akaangi bila khukatekelesa.24Unye valongochi vabofu, unyeenye mwihucha mdudu mdebe lakhini mwimila ingamia!25Ole weenyo, vandisi na Mafalisayo, vanafiki! Khwa khuva mwikhalafya mufikhombe mwivala nu mwivala mu sahani, lakhini mukati pamemile isuluma nu khwa bila khiasi.26Unye Mafalisayo vabofu, mkhalafyake kwanja mufikhombe mukati nu musahani mukati, nekhe nuvupande wa khwivala nave vuveechake vunofi.27Ole weenyo, vaandisi na Mafalisayo, vanafiki! Khwa khuva mwiwanana na makabuli kekabakhile ingeesi ambayo khwa khwivala kivonekha manofi, lakhini khwa mukati ka memile amacheke ka vaafu na khila khinu shekhivele khichafu.28Mewa mewa, na yunye khwa khwivala mwivonekana muvele ni haki mbele cha vaanu, lakhini khwa mukati mumemile uvunafiki nu vusalimu.29Ole weenyo, vaandisi na Mafalisayo, vanafiki! Khwa khuva mwichenga amakabuli ka vavilisi nu khukapamba amakabuli akavanya haki.30Unyeenye mwichova, kama sitwaishi ifikono fya va baba veetu, sitwali twishiliki pamonga na veene ukuduuda idaanda cha vavilisi.31Khwa hiyo wajishuhudia yuunye kwamba unyeenye mlivana va avo yevavavulike avavilisi.32Pia unyenye mwikamilisa ukhumemia isehemu yeyikhastahili isaambi ya baba veenyo.33Unye mayokha, vaana va fipilibao, khwa namna nyikhi ya mwiyepa ihukhumu ya jehanamu?34Khwa hiyo, lolake, ndikhavaseng'a khwenyo avavilisi, avaanu vanya hekima, na vandisi. Baasi yavo ya vakhavavulaka nu khuvasulibisa. Ni baasi yaavo ya vakhavatova mkati Msinagogi yeenyo nu khuvadaka ukhuhuma ikhivuta khimonga hadi khingi.35Amatokeo kaakhe juu yeenyo ya pihumila idanda chooha cha vanya haki chechiduudile pa duniyani, ukhuvangila idanda ya Habili umunya haki hadi khwa daanda ya Sakaliya umswamu va Balakia, yemwamuvulike kati ya pavuvalache na masabahu.36Salwesi, ndikhavachovela, amambo aka kooha ya kakhakhipata ikhipelela ikhi.37Yelusalemu, Yelusalemu, uveeve yukhavavulaka avavilisi nu khuvatova na makaanga vala ambavo viseng'wa khwakho! mala khalingi ndivalundaniche avana vakho pamonga ngita ing'ikhu shechilundania ifyana ng'ukhu fyakhe panyi pa mapabatilo ka nyeene, lakhini siwiyidikha!38Ulolake, inyumba yakho yisike vu khiva.39Uneene ndikhakhuchovela, ukhuvangila lino nu khuyendelela siyaukhambona, hadi payawitikila, 'Abalikhiwe umwene yeiyicha khwa litawa lya Mutwa.'''

Chapter 24
1U Yeesu aahumile mu hekalu nu khuhelela zake. Avanyasule va mweene vamuhelelye nu khumlaasa amacheengo ka hekalu.2Lakhini aavahikile nu khuvachovela, "Je, imkhavona amambo aka kooha? Salwesi ndikhavachovela, hakhuna likaanga lyeyalisikala pashanya palingi bila khubomolwa.''3Na peataamye khu khidunda she Miseituni, avanyasule va mweene va muhelelye khwa falagha nu khuchova, "'Utuchovele, amambo aka ya kihumila pandali? Khinukhini ya khiva dalili ya khuchicha kwakho nu mwiso kwa ulimwengu?"4U Yeesu aavahikile nukhuvachovela, "Muvechake makini kwamba atane umuunu kuwapotosha.5Kwa khuva voloofu valayicha khwa litawa lyaangu. Valatikila, ''Uneene ndyo Khilisiti', nu khupotosha volofu.6Mlapulikha imola cha fiita. Mlaangake mtane ukhuva ni wasiwasi, khwa kuva amambo aka hayanabudi ukhuhumila; Lakhini umwisho kulava bado.7Khwa khuva iinyi litainuka sidi ya inyi yingi, nu vutwa sidi ya vutwa. khulaava ni njala ni fililindima mu sehemu njolofinjolofi.8Lakhini amambo aka kooha ni mwaanjo tu kwa vuchungu wa khwifungula.9Ndyoo valavahumya khwa jili ya mapumukho nu khuvavulaka. Mladadilwa ni inyi chooha khwa sababu ya litawa lyangu.10Nekhe volofu pevalakungudukha nu kusalitiana nu khwidadila vavene khwa veene.11Avavilisi volofu vavudesi vavudesi valahumila nu khuvachanga volofu.12Khwa sababu uvuviivi vulayongesekha, ulukheelo lwa voloofu lulaapola.13Lakhini yealafumilila mbakha pamwisho alakhombolwa.14Iyi Ienjili ya vutwa yilahubiliwa mu ulimwengu mzima kama vushuhuda khwa inyi chooha. Na ndyoo umwisho kulafikha.15Khwa hiyo, pemlavona ilichukiso lya wanangifu, lyelyachovilwe nu mvilisi u Danieli liyimile mahali pa vuvalache [yeisoma ne amanyake],16Apodee yevavele khu Yuuda vanyililake khufidunda.17Na yula yavele khushanya khu khituvili atane ukhiyikha paanyi khutola khinu sheshoha ukhuhuma mukati mu nyumba ya mweene,18na yeavele khulihala atane ukhukomokha khutola ilifwalo lya mweene.19Lakhini ole wavo yevavele na vaana na vala yeviyoosa mu fikono fyenifyo!20Mnyilikhaka kwamba ukhunyila kweenyo kutane ukhuva msikha kwa ng'aala, wala khikono sha sabato.21Khwa khuva khulaava ni siki ngomi ambayo sina yikela ukhuva epo tangu ukhuvumbwa khwa ulimwengu hadi lino, na wala siyilava peo khangi.22Ndee ifikono ifyo sifyalekha ukhufupiswa, sikhweyuli yeali iokokha. Lakhini khwa sababu ya wateule, ifikono ifyo ya fifupiswa.23Khangi nde muunu yeyoha alavachovela 'Mlolake, u Khilisiti avele apa! au, 'Khilisti aveele aveele ukhu, ukhufuwa amacho ako.24Khwa khuva a Makhilisiti ka vudesi na vavilisi va vudesi valayicha nu laasa ishaala ngomi na maajabu, khwa khusadi lya khupotosha nde yiwesekhana hata avachaakulwa.25Mlangake, ndivapavyele kabula ya mambo ako ukhuhumila.26Khwa hiyo, nde valavachovela, "Khilisiti avele khulukyikha,' msiyo khuhelela khulunyikha ukhwe. Au, 'Mlolake, avele mnyumba mkati, msiyo kufuwa amacho ako.27Ngita iladi sheyimulikha ukhuhumila kuvuhumo nu angasa kuvuseemo, ndyo sheyayiva ukhuyicha khwa mswamu va Adamu.28Pepoha pekuvele umsoga, ukhwe ndyo amasinga pekilundanila.29Lakhini mala baada ya siki ngomi iyafikono fila, ilichuva lilasopwa ing'iisi, umwechi sikulahumya unwaanga kwa kweene, inoondwi chiladima ukhuma khushanya, nu ludali lwa kushanya lulahukunikha.30Nekhe ishaala ya mswamu va Adamu yilavonekha khushanya, na makabila kooha ka duniya wataomboleza. Valamvona umswamu va Adamu iyiicha mumafulukha ka khushanya khwa ludali nu vuvalache uvukhomi.31Alavaseng'a avamalayikha va mweene khwa savuti ngomi iya talumbeta navo valavalundania pamonga avachakulwa va mweene ukhuhuma pande chitayi cha duniya ukhuhuma mwisho kumonga kwa mbingu hadi u kuungi.32Mwifunyake ilisomo ukhuhumana nu mkhoongo u mtini. Mala tu ilitafya yalituta nu khuhumya amatuundu, mwimanya kwamba ikhiangasi khikalibyele.33Ewe pia peya mwivona amambo aka koaho, mwipaaswa ukhumanya kwamba akalibyele, kalibu ni milyaango.34Salwesi ndikhavachovela, ikhipelela ikhi sikhilaluta, hadi amaambo kooha aka yakivecha kahumyele.35Mbingu ni iinyi chilaluta, lakhini amacho kaangu kasiluluta kamwe.36Lakhini ukhuhusu ikhikono khila ni saa hakhuna muunu yaamanyile, hata vamalayikha va khushaanya wala umswamu, bali yu Baba mweene.37Ngita sheyaavele mu fikono fya Nuhu, ndyo sheyayiva ukhuyicha khwa mswamu va Adamu.38Khwa kuva ifikono fyenifyo kabula ya ghalika avaanu vaveele vilya nu khunywa, vikeka nu khukekwa hadi ikhikono khila ambasho u Nuhu aayingye musafina,39na sivaamanyili khinu sheshooha hadi ghalika peyayichile nu khusoomba vooha - ndyo sheyilaava ukhuyicha khwa mswamu va Adamu.40Ndyoo vaanu vavili valaava khulihala- yumonga aalatoolwa, na yumonga alalekhwa khumbele.41Vadala vavili valaava vihalula pamonga - yumonga aalatolwa, yumvinga alasikala.42Khwa hiyo, mvechake miiho khwa sababu simumanyili khikono gani ambasho ya iyiicha u Mutwa veenyo.43Lakhini mumanyake kwamba, siyava bwana munya nyumba asamanya nde saa yilikhu ambayo umuhichi iyiicha, aali itinacha siali akhaluhusu inyumba ya mwene ukhufamilwa.44Khwa hiyo, pia mwipaswa ukhuva tayali, khwa khuva umswamu va Adamu alaayicha kwa saa msiyoitalajia.45Yuyani ewe yaveele mwaminifu, umseng'wa yavele nu luhala, ambayo bwana va mwene ampelye amadalaka juu ya yevavele munyumba ya mweene, ili avapele ishakhulya khwa msikha u kwifaaya?46Abaalikhilo mtumishi uyo, ambaye bwana va mweene ya akhamkholela ikhita ewe umsikha kweiyiicha.47Salwesi ndikhavachovela kwamba bwana alamviikha khila khini ikhivele shamweene.48Lakhini ndee umtumwa umviivi ichova mu numbuta ya mweene, 'U Mutwa vangu acheliwe,'49nu khuvanga ukhuvatova avatumishi va mweene, nu khukala ifikaachi.50U Mtumwa uyo alaayicha ikhikono ambasho asikhatalajeli, ni saa ambayo asiyimanyili.51U Mutwa va mweene alamng'enya fipande fivili nu khumvikha mu nafasi yimonga sawa na vanafiki, ambako ya khwiva khiveembo nu khuhalula amiino.

Chapter 25
1Ndipo uvutwa wa khushanya vulawananichwa na vahinja lichumi yevatolile itaala chavo nu khuheka ukhuhelela khumuyanukhila u bwana halusi.2Vahaano miongoni mwavo vaavele vapumbafu na vaangi vahaano vaavele welevu.3Avahinja avapumbafu vaatolile itaala chaavo, sivaatolili amafuta kekooha.4Bali avahinja welevu vapindile ifyoombo ifinya mafuta pamonga ni taala chavene.5Lino umsikha u bwana halusi aacheliiwe ukhufikha, vooha vakhamulikhwe ni tulo nu khukonelela.6Lakhini umusikha kwa mkhilokati khwavele ni lyoove, 'Mloole, u bwana halusi! Muhume khwivala mkhamuyanukhile.'7Nekhe avo avahiinja vaalamwikhe vooha nu khupaamba itaala chaavo.8Avapumbafu vala vavaachovyele vaala welevu, mtupeele sehemu ya mafuta keenyo khwa sababu itaala chatuchi chima.'9Lakhini vala welevu vaavahikile nu khuvachovela, khwa khuva sikakhatutosa uweewe naanye, badala yakhe mhelelake khwa yevikucha mkhikulile khiasi khwajili yeenyo.'10Umsikha kwevaahele hukula, Bwana halusi aafikhe, na vooha yeevavele tayali vaahele nave khu shelehe ya halusi, nu mlyango kwa dindilwe.11Pembele vala avaangi pia vaafikhe nu khutikila, 'Bwana bwana utudindulile.'12Lakhini aahikile nu khuchova, 'Salwesi ndikhavachovela, uneene sindivamanyili.'13Kwa hiyo mlaangake, khwa khuva simumanyili ikhino au isaa.14Khwa khuva ni sawa nu muunu peaalondoka ukhwafili ukhubita khu inyi yiingi. Aavakhemeelye avaseeng'wa vamweene nu khuva khabisi uvutajili wa mweene.15Yumonga vavo aampelye talanta chihaano, uyungi aapeelye chivili, nu yuungi aampelye yimoonga. Khila yumonga aayanwikhe khiasi ukhulingana nu vuweeso wa mweene, nu muunu yula asafilyele.16Mapema yula yeayanwikhe italanta chihaano aahele khuchivikhilicha, nu khusaliisa talanta chingi chihaano.17Mewameewa yula yeayanwikhe talanta chiviili aasalisiche chingi chivili.18Lakhini amseng'wa yeayanwikhe italanta yimonga aaheele akimile umlindi pa mfumbi nu khufiha isilinge ya matwa va mweene.19Na baada ya msikha mtali, u mutwa va vaseeng'wa avo aakomwiike nu khuvuyapa amavalilo navo.20Yula umseeng'wa yeayanwikhe talanta chihaano aayichile nu khuleta talanta chiingi chihaano, akhachova, 'Mutwa, waamelye talanta chihaano. Lolake, ndipatile ifaida ya talanta chiingi chihaano.'21U Mutwa va mweene aamchovye, 'Usengwele, mseeng'wa mnofi na mwaminifu khwa fiinu fiduusu. Yandikhakhupeela amadalaka juu ya fiinu fiingi. Wingilake mu fulaha ya mtwa vaakho.22Umseeng'wa yeayanwikhe talanta chivili aayichile nu khuchova, 'Mtwa, wamelye talanta chivili. Lolake, ndipatile ifaida ya talanta chingi chivili,'23U Mutwa va mweene aamchovye, usengwele, mseeng'wa mnofu na mwaminifu! Uvele mwaminifu kwa fiinu fidebe ya ndikhakhupela amadalaka juu ya fiinu fyolofu. Wingilake mu fulaha ya mutwa vakho.'24Pembele umseeng'wa yeayanwikhe talanta yimonga aayichile nu kauchova, 'Mutwa, ndimanyi khuva uveeve uli muunu mkhali wiyava mahali ambapo usikhapandili, nu khuchudula mahali ambapo usikhakusyeli.25Uneene ndayokwipe, ndaheele nu khufiha italanta yaakho mu vudope. Ulolake, ulinayo apa yila yeyivele yaakho.'26Lakhini u mtwa va mweene aahikile nu kuchova, 'uveeve mseng'wa mviivi na mzembe, waamanyile kwamba ndiyava mahali ambapo sindapandili nu khuchudula mahali pesindikusyeli.27Kwa hiyo ulipaswa ukhuvapele isilinge yangu avaanu va bengi, nu msikha kwa khukomokha khwangu ndaali ndiyanukha iyaangu pamonga na faida.28Khwa hiyo mumunyake talanta iyo mumpele yula umseng'wa u munya talanta lichumi.29Khila muunu yalinasho alayongelechwa zaidi-hata khwa khukinilichwa neecho. Lakhini khwa yeyoha yasiveli ni khinu hata shavele nasho ya inyakwa.30Mumtaake khwivala khu ng'iisi uyo umseeng'wa yeasifaya, ambako khulaava ni khivembo nu khuhalula amino.'31Umsikha umswamu va Adamu aalava iyiicha muvu valache wa mweene, na vamalayikha vooha pamonga nu mweene, ndyo pealataama pashanya pa khideko sha mweene ishavuvalache.32Iinyi chooha chililundania mbele ya mweene, nave aalavatenganisa avaanu, ngita vile umlimaaji sheiva ipalula i ng'oolo ni meene.33Alaachivikha ing'oolo ilivokho lya mweene ilya khulya ndo, bali imene aalaviikha ilivokho lya khung'iki.34Kisha u mutwa alavachovela vala yevavele ilivokho lya mweene ilya khulyando, mwiche ye mbalikhilwe nu Baba vaangu, mvuliisi uvutwa uvutayalisichwe khwa jili yeenyo tangu ukhuvikhwa umsingi kwa ulimwengu.35Khwa khuva ndaveele ni njala mwamelye ishakhulya; Ndaveele mkeenji mwa ng'alibise; Ndaveele khibuna, mwavwikhile imyenda;36Ndaveele mutamu mwanunjiche; Ndaveele mukhifungo mwayichile.'37Ndyo avanya haki vamuhikile nu khumchovela, 'Mutwa, pandali twakhuwene uveele ni njala, nu khukhulisa? Au kwilaapa twakhupelye amakasi?38Na pandali twakhufwikhile imyeenda?39Ni ndali twakhuweene uveele mtamu, au mukhifungo, twakhuyichele?40Nu mtwa aavahikile nu khuvachovela, 'Salwesi ndikhavachovela, shemwatendile apa khwa monga va valoongo vaangu vadebe, mwaanendyele uneene.'41Nekhe aalavachovela avo yevavele ilivokho lya mweene ilya khung'iki, 'Omheke khwangu yemhotolilwe, mhelelake khumvoto kwa milele kwekuahilwe khwajili ya setani na va malayikha va mwene,42khwa sababu ndavele ni njala lakhini simwamelye ishakhulya. Ndavele ni kiu simwameli amakasi;43Ndavele mkeenji lakhini sinwang'alibisi; ndaavele khibuna lakhini simwamelyi amafwalo; ndaavele mtamu na ndavele mukhifungo, simwanunjichi.'44Ndipo wao pia vaalahika nu khuchova, 'Mutwa, pandali twakhuweene uvele ni njala, au kwilapa, au ulimkenji au uvele khibuna, au uvele mtamu, au uvele mfungwa, tutane ukhukhuhudumila?45Kisha aalahika nu khuchova, 'Salwesi ndikhavachovela, ambasho khila shesimwamtendyeli kwa yumonga va ava avademe, simwanendyeli uneene.'46Ava valahelela mu asabu ya milele bali avanya haki khu vuumi wa milele.''

Chapter 26

1Umsikha uYeesu aaliamalile ukhuchova amacho kaaha ako, aavachovye avanyasule va mweene,2"Mumanyile kwamba baada ya fikono fiivili yaa khwiva ni sikukuhu ya pasaka, nu mwana va Adamu ya itolwa nekhe apumiswe."3Peembele avakhomi va makuhani na vaseehe va vaanu vakutine pamonga mu matamo ka Kuhani Umkhomi, yeavele ikhemelwa Kayafa.4Kwa pamonga vaapangile injama ya khumkhamula uYeesu khwa sili nu khumuvulaka.5Khwa khuva vatike, "Yitane ukhufanyikha umsikha kwa sikukuhu, khusudi isije ikazuka ghasia miongoni mwa vaanu."6Umsiikha uYeesu peavele khu Bethania mu nyumba ya Simoni mkoma,7peavele inyoosiche pa meesa, mwayuuva yumonga aayichile khwa mweene aavele apindile umkebe kwa alabasta kwe kwavele na mafuta ka saamani ngomi, nu khukamiminia pa shaanya pa mutwe kwa mweene.8Lakhini avanyasule vamweene valivaweene ilijambo ilyo, vaadadile nu khutikila, "Shekhini sababu ya haasala iyii?9Aka kali kiwesa ukhuhuchwa khwa khiasi khikhoomi nu khupeewa avamasikhini."10Lakhini uYeesu, aveele amanyile iili, aavachoovye, "Shekhini mkhamsumbula umwayuva uyu? Khwa khuva akhiite khinu khinofu khwangu.11Avamaskini mlinavyo fikono fyooha, lakhini siyamwiva pamonga naani daima.12Khwa sababu peamiminiche amafuta aka pashanya pa mvili kwangu, aakhite ewe khwajili ya masiilo kaangu.13Salwesi ndikhavachovela, pepooha i enjili iyi peyayihubiliwe mu ulimwengu mzima, ikhitendo sheakhite umwayuva uyu pia khilaava khichowa khwajili ya kumbu kumbu.14Nekhe yumonga va vala lichumi na vavili, yeakhemelwa ka Yuda Iskariote, aahee khwa vakhomi va makuhani15nu khutikila, "Yamukhameela khini nde ndimusaliti?" Vaampimyele u Yuuda fipaande salasini sya silinge.16Taangu umsikha kwenukwe aalondile inafasi ya khumsaliti.17Hata ikhikono sha khwanja sha mikhate yesiyisopilwe ichachu, avanyasule vamhelelye uYeesu nu khuchova, "Khwina wilonda tukhutayalihishe ulye ishakhulya sha Pasaka?"18Aavachovye, "Mhelelake khi mjini khwa muunu fulani ne mumchovelake, Umwalimu atike, "Umsikha kwaangu kukalibyele. Yea ndikhayitimisa Ipasaka pamonga na vanyasule vaangu mu nyumba yaakho.""'19Avanyasule vakhite ngita uYeesu sheavalakiche, na vaa andahile ishakhulya sha Pasaka.20Yaali yifikhe khinyamihe, aatamyele khulya ishakhulya pamonga na vala avanyasule Lichumi na Vavili.21Vaali vavele pakhulya ishakulya, aatike, "Salwesi ndikhavachovela yumonga veenyo yaa akhandisaliti."22Vaahusunikhe neecho, na khila yumonga aatengwe ukhumuucha, " Je, hakika siyo uneene, Mutwa?"23Aavahikile, "Yula ye iyiina ilivokho lya mweene pamwinga naani mu bakhuli ndyoo yeyo andisaliti.24Umwana va Adamu yaitenda, ngita sheyiyandikhilwe. Lakhini ole wa mweene umunu ambaye ya akhamsaliti Umwana va Adamu! Yali yiva khinofi khwa muunu uyo ngita asalekha ukhusaliwa."25U Yuda, ambaye aliakhamsaliti aachovile, "Je!, Na yuune Rabi?" uYeesu aamchovye, "Uchovile ilijambo ilyo yuuve vemweene."26Vaali vaveele pakhulya ishakulya, uYeesu aliutwa umkhaate, akaubariki, na kuumega. Aavapelye avanyasule va mweene, "Mtolake, mulye. Uku mviili kwaangu.''27Aatolile ikhikhoombe nu khusengucha, aavapelye nu khuchova, "Munywechake nyevondi mu ikhi.28Khwa khuva iyi ne daanda ya lilakano lyaangu, yeyiduudwa khwajili ya voolofu khwa msaamaha kwa saambi.29Lakhini ndikhavachovela, siidilaanywa khaangi aamatunda ka msabibu uku, hadi ikhikono khila shendilaanywa vapya pamonga naanye mu vutwa wa Baba vaangu."30Pevavele vamalile ukhuyimba ulwimbo, vaahekile nukhuhelela khu Khiduunda sha Miseituni.31Kisha uYeesu aavachovye, "Ikhilo iyi unyeenye nyevooha ya nuvikungudukha khwa sababu yaangu, khwa khuva yiyandikhilwe, Ndilamtova umdimaaji ni ng'oolo cha kundi chilapalang'ana.32Lakhini baada ya khufufukha khwangu, ndilavalongolela ukhuhelela khu Galilaya."33Lakhini uPetili aavachovye, "Hata ndaa vaaha ya valakhubeela khwa sababu ya mambo keya kakhupata uneene sindilakhubeela."34U Yeesu aamhikile, "salwesi ndikhakhuchovela, ikhilo iyi kabula injokolo sinayivikha, ya ukhambela mala khadatu."35U Petili aamchovyele, "hata nde ingenipasa ukhufwa naave sindikhakhubela." Na vanyasule avaangi voaha vaachovile deni.36Pembele uYeesu aahele navo mahali pepakhemelwaka Gethsemane na aavachovye avanyasule va mweene, "Mtaamake apa umsikha kwendihelela ukhu nu khunyilikha."37Aamtolile u Petili na vaana vavili va Sebedayo nu khutengula ukhuhusunikha nu khusononekha.38Nekhe avachovelake, "Inumbula yaanga yiveele ni huzuni ngomi neecho hata khiasi sha khufwa msikalake baahane mtinachake pamwinga nani."39Aahele pavulongolo kidogo, aadimile khifudifudi, nu khunyilikha. Akhachova, "Baba vaangu, ndee yiwesekhana, ikhikhombe ikhi khinjeepe. Siyo khuva ngita shendilonda uneene, bali ngita shewilonda uveeve."40Aavahelelye avanyasule nu khuvakholela vakonelye itulo, nu khumchovela u Petili, "Shekhini simukhawesichi ukhutina cha naani khwa lisaa limwinga?41Mtinachake nu khunyilikha khusudi mtane ukhuyingila mu majalibu. U mbepo kuvele laasi, lakhini umvili saifu."42Aahele imala ya khavili nu khunyilikha, akhatikila, "Baba vaangu, ndee ilijambo ili siliwesekhana kuepukika na lasima ndikhihope ikhikhombe ikhi, mapenzi kaakho yatimizwe."43Aakomwikhe khaangi nu khuvakholela va konelye itulo, khwa khuva amiiho kaavo kaavele machito.44Kisha aavalekile khaangi akhahelela akhanyilikha mala ya khadatu akhachova macho kakaala.45Pembele uYeesu aavahelye avanyasule vamweene nu kuvachovela, "Bado mpikonile nu kujipumzisha? Mlolake, saa imekaribia, Umwana va Adamu isalitiwa mu mavokho ka vanya saambi.46Mlamukhake, tuheeke. Mlolake, yula yeakhanisaliti amekaribia."47Umsikha peavele bado ipiloongela, u Yuuda yumonga na vala Lichumina Vavili, aafikhe. Ilikhundi likhoomi lyaafikhe pamwinga numwene lyaahumyele khwa vakhomi va makuhani na vaseehe va vaanu. Vaayuhile na mapaanga na madoonga.48Khaangi umuunu umunu yeamviele ukhumsaliti aavele avapele ishara, akhatikila, "Yula yeyandikhamnonela, ndyo yuuyo. Mumukhamulake."49Mara yiiyo aayichile khwa Yeesu nu khutikila, "Salamu, Mwalimu!" Nu khumnoonela.50U Yeesu aamchovye, "Rafiki, ulikhita lila lyelikhuletile." Ndyo vakhayicha, nu khumkolohesa aamavokho u Yeesu, nu khumkhamula.51Lolake, umunu yumonga yeavele pamwinga nu Yeesu, aakolwise ilivokho lya mweene, akhaholomolake ilipanga lya mweene, nu khumtova umseengwa va kuhani umkhomi nu khumung'enya imbulukhutu ya mweene.52Nekhe uYeesu akhamchovelake, ukomose ilipanga lyakho pala peulitolile, khwa khuva vooha yevitumila ilipaanga ya viyangamiswa khwa lipaanga.53Mwihicha ndiwesa ndali ukhumkhemela u Baba vaangu, nu mweene aniseengeee majeshi zaidi ya lichumi ni vavili ka malayika?54Lakhini basi jinsi yilikhu amaandikho kali kiweesa ukhutimiswa, ewe ndyo yipaswa ukhuhumila?"55Umsikha ukwe uYeesu aavuchovye uvumati, "Je! Mwichile na mapaanga na madoongo khung'amula ngita ndemnyakaji? Khila khikono ndaatamaka mu hekaluni ndifundisa, na simwang'amweeli!56Lakhini koondi aka katendikhe ili amaandikho ka vavilisi katimile." Nekhe avanyasule vaamwene vaamlekhile nu khunyila.57Vala yevamkhamwele uYeesu vaamsindikhe khwa Kayafa, Kuhani Umkhomi, mahali ambapo avandishi na vaseehe vaavele valundanikhe pamonga.58Lakhini u Petili amfwatili mumbele khwa patali hadi mu ukumbi wa Kuhani Umkhomi. Aanjingye mkati nu khutaama pamonga na walinzi alole sha ya khihumila.59Basi avakhomi va makuhani ni libalasa lyooha vaveele viloonda uvushahidi wa vudesi sidi ya Yeesu, khusudi vapate ukhumvulaka.60Ingawa vahumaniche vashahidi voolofu, Lakhini sivapati ti sababu yeyoha. Lakhini pembele vashahidi vavili vahumaniche pavulongoolo61nu khutikila, "Umuunu uyu aatikele, "Ndiwesa ukhulideenya i hekalu lya Nguluvi nu khulicheanga khaangi khwa fikhoono fidatu."'62U Kuhani Mkhomi aayimile nu khumvucha, "Siwiwesa ukhuhika? Ava wanakushuhudia khini sidi yaakho?"63Lakhini uYeesu aatamye khichisa. Ukuhani Mkhomi aamchovye, "Ngita Unguluvi sheiishi ndikhakwamulu utuchovele, nde uveeve uli Khilisiti, Mswamu va Nguluvi."64U Yeesu aamhikile, "Uveve yuve uchovile ilijambo ilyo. Lakhini ndikhakhuchovela, ukhuhuma lino nu khuyendelela ya ukhamvoona Umwana va Adamu ataamye khu livokho lya khulyaando ilinya Ludali, nu khuyicha mumafulukha ka kushaanya65Nekhe u Kuhani uMkhomi aalalwele amafwalo kamweene nu khuchova, "Amekufuru! Je, twilonda khaangi uvushahidi wa khiini? Lolake, tayali upulikhe akikufuru.66Je! Mwiwaasa khini? Vaahikile nu khutikila, "Anastahili ikhifo."67Kisha vaamfunyele amati khumiho nu khumtova ingumi, nu khumchapa makofi khwa mavokho kavene,68nu khuchova, "Utulakulile, uveeve Khilisiti. Yu yaani yeakhutovile?"69Umsikha ukwe uPetili aavele atamye khuvukumbi khwivala, nu mseengwa mkhidala aamhelelye nu khutikila, "Uveeve pia ukhaveele pamonga nu Yeesu va khu Galilaya."70Lakhini aabelile mbele yaavo vooha, akhatikila, Sindimanyili ikhiinu shewichova."71Aali ahele khwivala pa mlyaango, mseeng'wa yungi mkhidala aamuweene nu khuvachovela yevavele apo, "Umuunu uyu pia akhaveele pamonga nu Yeesu va khu Nasaleti."72Aabelile khaangi khwa khilapo, "Uneene sindimumanyili umuunu uyu."73Musikha mfupi pembeele, vala yevayimile papiipi, vamhelelye nu khuchova nu Peteli, "Khwa hakika aveeve pia uvele monga naavo, khwa khuva hata lafudhi yaakho yivoneesa."74Ndyoo aavangile kulaani nu khulapa, "Uneene sindimumanyili umuunu uyu," na mala yiyo injokolo ya vikhile.75U Petili aakhumbwikhe amacho keachovelilwe nu Yeesu, "Kabula injokolo sinayivikha ya ukhambeela mala khadatu.

Chapter 27

1Umsikha kwa palukheela kwalikufikhe, avakhomi voaha va makuhani na vaseehe va vaanu vaalyele injama dhidi ya Yeesu vapate ukhumvulaka.2Vaamkhungile, vaamlwongwiche, nu khumfikhiisa khwa Liwali Pilato.3Nekhe umsikha uYuda, ambaye aavele aamsalitile, aawene kwamba uYeesu amalile ukhuhukhumiwa, aajutile nu khukomosa ifipande salasini fya silinge khwa vakhomi va makuhani na vasehe,4nu khuchova, "Ndikiite saambi khwa khuyisaliti idaanda yesiyiveli ni hatiya." Lakhini vaahikile, "Yikhatuhusu khini uweewe? Ukalolake ako yuuve."5Kisha aafitochiche paanyi ifipaande fila fya silinge mu hekalu, nu khuheka nu khwitumbikha yu mweene.6Ukhomi va makuhani aafitolile fila ifipande fya silinge nu khuchova, "Siyo halali ukhuyilimba isilinge iyi mu hazina, kwa sababu ni gharama ya daanda."7Vaajadiliyine khwa pamoonga ni silinge yatumikhe ukhukulila iliheela lya mfinyanzi lya khusiilila ava keenji.8Khwa sababu iyi ilihala ilyo likhemeelwa, "Lihaala lya daanda" hadi ileelo iyi.9Nekhe lila ilicho lyelyavele lichovilwe nu mvilisi u Yelemiya lya limyele, ukhutikila, "Vaatolile ifipande salasini fya silinge, gharama yeyapangilwe na vaanu va Islaeli khwa ajili ya mweene,10na vaatumyele khulihala lya mfinyanzi ngita u Mutwa sheavele anjelekise.11Lino uYeesu aayimile pavalongolo pa liwali, nu liwali aamvuchiche, "Je! Uveeve ulimutwa vava Yahudi?" U Yeesu aahikile, "Uveeve wichova ewe."12Lakhini umsikha peatakhilwe na vakhomi wa makuhani na vaseehe, asahikili sheshondi.13Nekhe u Pilato aamchovye, "Usipulikhi mashtaka koaha sidi yakho?"14Lakhini siaahikili hata licho limonga, ewe u liwali alijawa na mshangao.15Lino mu sikukuu yeavele destuli ya liwaliukhumfungulila umfuungwa yumoonga ya haliilwe nu vumati.16Umsikha ukwe vaavele nu mfungwa sugu ilitawa lya mweene Balaba.17Hivyo umsikha pevaavele valuundine pamonga, u Pilato aavavuchiche, "Nde yuyaani mwilonda tumfungule khajili yeenyo?" U Balaba au U Yeesu yeikhemelwa Khilisiti?"18Khwa sababu aamanyile kwamba vamalile ukhumkhamula khwa sababu ya chuki.19Umsikha peeavele itaama pa khideeko sha mweene isha hukhumu, umdala vamweene aamseng'yele ilicho nu khutikila, "Usitende lijambo lyelyoha khwa muunu uyo yeasiveli ni hatia, kwani ndipumwikhe muno hata ilelo khu ndoto khwa sababu ya mweene."20Nekhe avakhomi va vamakuhani na vaseehe waliwashawishi avanyamukhutano vamnyilikhe u Balaba, nu Yeesu avilakwe.21Liwali aavavuchiche, "Yulikhu kati ya vavili mwilonda uneene ndimlekhele kweenyo?" Vaatikele, "U Balaba."22U Pilato aavachovye ndimkhitile khini u Yeesu yeikhemelwa Khilisiti?" Voaha vahikile, "Umpumuse"23Umweene akhatikila, "Shekhini, ni likhosa likhi lyatendile?" Lakhini vaakinile kupaza isavuti hata kushaanya neecho, "Umpumuse."24Hivyo umsikha u Pilato aaliawene asiweesa ukhukhila lyelyooha, lakhini badala yakhe umtafu kwavele mekuvangile, aatolile amakasi aakhalive amavokho mbele vumati, nu khuchova, "Uneene ndigaya hatiya juu ya daanda ya munu uyu yasiveli ni hatiya. Mkalaangake aka yuunye."25Vaanu vooha vakhatikila, "Idaanda ya mweene yivachake juu yeetu na vaana veetu."26Nekhe amdindulile uBalaba khwavo, lakhini aamtovile imijeledi kwa Yeesu nu khumkhabisi kwaavo khuhelela khumpumusa.27Nekhe avasilikhani va liwali vaamtolile uYeesu mbakha khu Plaitolio ni liluundo likhomi lya vasilikhani voaha vamlundaniele.28Vaamfulile imyenda ya mwene nu khumfwikha ikhaanji ya langi duung'u.29Kisha vaavuyipe ililajilya miifwa nu khuviikha khu mutwe kwa mweene, nu khumviikhila ililaanji mu livokho lya mwene ilya khulyando. Vaafukime pavulongolo pamwene nu khukejeli, vichova, "Salamu, Mtwa va Vayahudi?"30Nu kumfunyila amati, nu khutola nu khumtova khumutwe.31Umsikha kwevaveele wakimkejeli vaamfulile ikhaanja nu khumfwikha imyenda ya mweene, nu khumloongocha ukhuhelela khumpumusa.32Vaali vahumile khwivala, vaamuwene muunu ukhuhuma khu Krene ilitawa lya mweene Simioni, ambaye vaamlasimise ukhuhelela navo ili apate ukhupiinda msalaba kwa mweene.33Vaali vafiikhe mahali pepikhemelwa Galigota, maana yakhe, "Eneo lya ling'ala ya mutwe."34Vaampelye isiki yeyihanjichwe ni nyoongo ahope. Lakhini ali ayivonjiche, siawesichi ukhuhopa.35Umsikha pevavele ne vampumwise, vaakavine amafwalo ka mwene khwa khutova ikula.36Vaatamiile nu khumlola.37Pashanya pa mutwe kwa mweene vaavikhile mashtaka sidi ya mwene kekisomekha, "Uyu yu Yeesu, mutwa va Vayahudi."38Vanyakaji vavili vapumusichwe pamonga nu mweene, yumonga uvapanda wa khulyando kwa mweene nu yungi khu ng'iki.39Vala yevalutaka walimdhihaki, vakhava vihukusa imitwe yaveene40nu khutikila, "Uveeve yewaloondaka ukhuliyananga hekalu nu khulichenga kwa fikono fidatu, wikhombole yuuve! Ndee uli Mwana va Nguluvi, wikhe pa msalabani!"41Mu hali yiyiila avakhomi va makuhani vaveele wakimkashifu, pamonga na vaandishi na vaseehe, nu khutikila,42"Aakhombwele avaangi, lakhini asiwesa ukhwikhombola yu mweene. Umweene avele Mtwa va Vayahudi. Ayikhe panyi heka msalabani, ndyo peya tukhanenefuwa.43Alimtumaini Unguluvi. Mllekhe Unguluvi amkhombole lino nde iloonda, khwa sababu aatike, 'Uneene ndivele Mwana va Nguluvi."'44Na vala avanyakaji yevaveele vapumwikhe pamonga nu mweene pia vaachovele amacho kakhumdhihaki.45Lino akhuhuma saa sita khwaavele ni ngiisi mu inyi yoaha hadi saa tisa.46Yaali yifiikhe saa tisa, uYeesu aavembile khwa savuti ngomi, "Eloi, Eloi, lama thabakithan?" akimaanisha, "Nguluvi vangu, Nguluvi vangu, shekhini undekhile?"47Umsikha kwenuke baasi yaavo vaavele vayimile pala vaapulikhe, vakhatikila, "Ikhemela Eliya."48Mala khamonga yumonga vaavo aanyilile khutola sifongo nu khumemya i khinywaji kichungu, aaviikhili pashanya pa libihi nu khumpela apate ukhuhopa.49Navo yevasikeele vakhatikila, "Mumulekhe mweene, mlekhe tulole ndee u Eliya yaiyicha khumkhombola."50Nekhe uYeesu aavembile khaangi khwa savuti ngomi nu khuyihecha inumbula ya mwene.51Lolake, Pazia la hekalu lya bachwikhe sehemu chivili ukhuhumila khushanya hadi peanyi. Ni alisi yateteme ni myamba ya bachwikhe fipaande.52Na makabuli kaadidwikhe, ni mivili ya vavalache volofu yevaavele vakonelye itulo vaafafulilwe.53Vaahumile mumakabuli baada ya ufufuo wake, vaayingyile mu khivata ikivalache, nu khuvonekhana na volofu.54Basi yula u akida na vala yevaavele vakhalaanga uYeesu vaawene ikhilindima na maambo kekavele kihumila, vakhajawa nu wokofi neecho nu khutikila, "Salwesi uyu akhavele Mwana va Nguluvi."55Vadala volofu vaavele vakhamfwata uYeesu ukhuhuma khu Galilaya ili khumuhudumila vaveele pala vakhamlaanga kwa pataali.56Miongoni mwaavo vaavele uMaliamu Makadalena, U Maliamu mama va Yakobo nu Yosefu, nu mama va vaana va Sebedayo.57Yaali yifikhe khinyamihe, aayichile muunu taajili ukhuhuma khu Arimathayo, yeakhemelwaka Yusufu, ambaye pia aaveele munyasule va Yeesu.58Aamhelelye khwa Pilato nu khukunyilikha umvili kwa Yeesu. Nekhe uPilato aalakiche apate ukhupewa.59U Yusufu aatolile umvili aakukhungile nu mweenda kwa sufu inofi,60nu khukukonekha mukabuli njipya ya mweene yeaveele ayihongwe mu mwambani. Kisha aabilindwise ilikaanga likhomi lya kubishe umulyango kwa kabuli nu khuhelela.61U Maliamu Makadalena nu Maliamu yungi vaavele pala, vatamye kuelekea kabuli.62Ikhikono sheshafwatyele ambasho shaavele khikono baada ya matayaliso, avakhomi va makuhani na Mafalisayo valundine pamonga khwa Pilato.63Vaamchovye, "Bwana, twikhumbukha khuva umsikha yula yeichaanga peavele mumi, atike, 'Baada ya fikono fidatu ifufukha khaangi.'64Khwahiyo, wakiche kwamba ikabuli yilindwaka salama mbakha ikhikono sha khadatu. Vinginevyo, avanyasule va mweene ya viwesa ukhuyicha khumuhiicha nu khuchova khwa vaanu, 'Afufukhe ukhuhuma khwa vaafu.' Nu vuchangifu wa mwiso ya wiva vubaya khuliko vula uwa khwaanja."65U Pilato aavachovye, "Mtole avalinzi. Mbitake mukhakhite ihali ya vusalama ngita shemwiwesa."66Hivyo vaahele nu khukhita khuva salama, ilikaanga lyelyakongilwe umhuli nu khuvikha avalinzi.

Chapter 28
1Badaye pamihe sikhu ya sabato, ilichuva pelyavele lihumila hubita isikhu ya khwanja ya juma, Maliayamu Magdalena, na yula u Maliyamu yungi vayichile hulola ikabuli.2Lolake hwavele ni khimulindima khikomi, hwasabu malayikha va Mutwa ayihile nuhulifilingisa iliganga, nekhe alitamile.3Isula ya mwene yavele ngita ya vumeme, ni fwalo cha mweene chavele mbalafu ngita seluji.4Avalinzi vala amemichwe ni hofu nu huva ngita wafu.5Umalayikha yula avafafanulye vala avadala achovaka, "Mtane uhuyokopa maana ndielewe uhuva muhamutemula u Yeesu, yealindwaka .6Sipeyuli apa, lakhini afufwihe ngita shendavachovye. Mwichake mulole mahali ambapo u Mutwa agonile.7Mubitake shang'ani muhavachovele avanyasule vamwene, 'Afufwihe huhuma hu wafu, lolake avalongwe hu Galilaya. Uhwe ndyo hacha muhamuvona.' Lolake uneene ndivachovye."8Ava dala vala vahekile pala pa kabuli shang'ani vavele ni hofu ni fulaha ngomi, na vanyilile huvachovela avanyasule vamwene.9Lolake u Yeesu avonine navo nuhuchova, "Salamu." Avadala vala vayichile nuhukhamula amagulu kamwene, na kisha vahamuabudu.10Nekhe u Yeesu avachovye, "Mtane uhuyokopa, mbitake muhavachovele avalongovangu valongole hu Galilaya. Uhwe hacha vahandivona.11Umsikha avadala vala vavechike vibita, lolake baasi ya valinzi vahele humujini nuhuvachovela ava vaha va makuhani amaambo kondi kekahumiele.12Na makuhani avo avele vavonine na vasekhe nuhulijadili ilicho ilyo pamonga navo, vahehiche ikhiasi hikomi sha sendi hwa va askali vala13nuhuvachovela, "Muvachovelake avangi uhuva, 'Avanyasule va Yeesu vayichile makilo vahichile umuviili kwa Yeesu umusikha uweewe twavele tugonile.'"14Kama itaalifa ichi hacha chihamufihila u liwali, uweewe hacha tuhamushawishi nuhuvahechehecha unyenye amashaka kondi."15Khwa hiyo ava asikali vala vatekwele isendi chila nuhukhita ngita shevaelekesichwe. Imola ichi cha eniele necho hwa vayahdi na yivele ewe mbaha ilelo.16Lakhini vala avaseng'wa lichumi na yumonga vahele hu Galilaya, hukhidunda sheavaelekise.17Navo vavechike vamuwene, vamuabudu. Lakhini baasi yavo vawene mashaka.18Yeesu ayichile uhwavo avalongye nuhuchova, "Ndipevilwe amamulaka kondi mu inyi na humbinguni.19Hwa hiyo muhelelake muhavafanye avamatayifa kondi uhuva vanyasule. Muvachabihake mu litawa lya dade, nilya muswamu ni lya Umbepo Umwimikhe.20Muvavulichake uhakatii amaacho kondi kendavaamulu, Ndilola, unene ndivele pamonga nu nyenye dayima, hata mbaha pa mwiso kwa Inyi.